ঈদ শেষে ঢাকামুখী মানুষের ঢল\nপ্রকাশ : ২৯ মে ২০২০, ০৯:১৮\nঈদের ছুটি শেষ, লকডাউনও আর বাড়ছে না; দক্ষিণাঞ্চল থেকে রাজধানীমুখী হাজার হাজার মানুষের ঢল নেমেছে মুন্সীগঞ্জের শিমুলিয়া ঘাটে। কাঁঠালবাড়ী-শিমুলিয়া নৌরুটে গতকাল বৃহস্পতিবার ভোর থেকে ছিল ঢাকামুখী যাত্রীদের ঢল। ফেরিতে উপচেপড়া ভিড় দেখা গেছে।\nকরোনাভাইরাস সংক্রমণের ঝুঁকি উপক্ষো করে গাদাগাদি করে মানুষ ফেরিতে করে পদ্মা নদী পাড়ি দিচ্ছে। এ রুটে ৪টি রোরো, ৪টি কে-টাইপ ও ২টি মিডিয়ামসহ ১০টি ফেরি দিয়ে যাত্রী ও যান পারপার করা হচ্ছে। তবে পদ্মায় স্রোত থাকায় ৬টি টানা ফেরি চলতে পারছিল না।\nএদিকে, বিশিষ্ট নিরাপত্তা বিশ্লেষক লেফটেন্যান্ট জেনারেল (অব.) এম ফজলে আকবর বলেন, প্রতিদিন করোনা আক্রান্ত বাড়লেও জনসচেতনতা বাড়েনি। এ প্রবণতা বিপদ ডেকে আনছে। ফেরিঘাটে মানুষের ঢল, মুখে কারো মাস্ক নেই। এ জনসমাগম ঝুঁকি বাড়াচ্ছে। এভাবে ঢাকামুখী মানুষের ঢল ঠেকাতে না পারলে ঢাকা বসবাসের অযোগ্য হয়ে যাবে।\nতবে যুক্তরাষ্ট্রের কুটসটাউন ইউনিভার্সিটি, পেনসিলভানিয়ার ক্রিমিন্যাল জাস্টিস বিভাগের অধ্যাপক ড. মাহফুজুল ইসলাম খোন্দকার বলছেন, সবাই ছুটে আসছে ঢাকায়। নিজ এলাকায় কাজ নেই, চলো ঢাকায় যাই। বিশ্ববিদ্যালয়ে ভর্তির জন্য কোচিং করতে হবে, চলো ঢাকায় যাই। বাজার করতে হবে, চলো ঢাকায় যাই। রিকশা চালাতে হবে বা বুয়ার কাজ করতে হবে, তাও চলো ঢাকায় যাই। আর একবার ঢাকায় এলে এখান থেকে আর কেউ ফিরে যেতে চায় না। আমি এ রকম অনেককে জানি, যারা ঢাকায় সরকারি চাকরি করেন এবং তাদের যখন ঢাকার বাইরে বদলি করা হয় তখন তারা তদবির শুরু করেন যেন সেই বদলি রদ করা যায়। আর বাইরে থেকে বদলি হয়ে ঢাকায় আসার জন্য তদবির তো নিত্যনৈমিত্তিক ব্যাপার।\nঅনেককেই বলতে শুনি বাংলাদেশে, বিশেষ করে ঢাকায়, মৃত্যু হচ্ছে মানুষের সবচেয়ে কাছের সঙ্গী। ঢাকা নিয়ে সবার অভিযোগের অন্ত নেই, কিন্তু কেউ ঢাকা ছেড়ে যেতে রাজি নয়। বিশেষ করে বাংলাদেশের পরিকল্পনাবিদরা এবং যারা রাষ্ট্র পরিচালনার গুরুত্বপূর্ণ পদে আছেন তাদের কেউই ঢাকা ছেড়ে যেতে রাজি বলে মনে হয় না। যদি হতেন, তাহলে সমুদ্র গবেষণা কেন্দ্র ঢাকায় হতো না।\nবিআইডব্লিউটিসি শিমুলিয়া ঘাটের এজিএস মো. শফিকুল ইসলাম বলেন, সকাল থেকে কাঁঠালবাড়ী থেকে হাজার হাজার মানুষ পরিবার-পরিজন নিয়ে শিমুলিয়ায় আসেন। তবে চলাচলে স্বাস্থ্যবিধি মানেননি তারা। বুধবার পদ্মায় যে ২ নম্বর সংকেত ছিল সেটা বৃহস্পতিবার সকালে উঠিয়ে নেওয়া হয়েছে। পদ্মায় বুধবারের মতো রাত না থাকলেও কিছুটা উত্তাল; সঙ্গে বাতাস ছিল। তাই সব ফেরি চলতে পারছিল না। যে ১০টি ফেরি চলছিল সেগুলো খুব সাবধানে চলছিল। রাতের কারণে ফেরিগুলোর যাওয়া-আসায় সময় লাগছে বেশি। আমরা চেষ্টা করছি নির্বিঘ্নে পারাপার করাতে। এছাড়া ‘কর্ণফুলী’ নামে একটি ছোট ফেরি স্ট্যান্ডবাই রাখা আছে। জরুরি প্রয়োজনে এটি ব্যবহার করা হবে।\nঅন্যদিকে শিমুলিয়া ঘাটে গিয়ে দেখা গেছে, যাত্রীরা ঘাটে নেমে গণপরিবহন না পেয়ে পড়ছেন বিপাকে। তাদের অনেককেই ছোট গাড়ি, অটোরিকশা, সিএনজি, মোটরসাইকেল এমনকি পিককাপে বা ট্রাকে করেও গন্তব্যে রওনা দিতে দেখা গেছে। এতে যাত্রীদের কয়েকগুণ বেশি ভাড়া গুনতে চ্ছে। কেউ কেউ আবার ঘাটে কোনো যানবাহন না পেয়ে হেঁটেই রওনা হয়েছেন গন্তব্যে।\nমাওয়া নৌ-পুলিশ ফাড়ির ইনচার্জ সিরাজুল কবির বলেন, আমরা যাত্রীদের নিরাপত্তায় কাজ করছি কিন্তু যাত্রীরা শুনছেন না। কারো ধৈর্য নেই। ঘাটে এসে হুড়াহুড়ি করে তারা ঝুঁকি বিভিন্ন যানে চড়ে গন্তব্যে রওনা দিচ্ছেন। তবে নৌপথে আমাদের অভিযান অব্যাহত রয়েছে।\nবর্তমান সরকার পাটের সুদিন ফিরিয়ে আনতে কাজ করছে : জেলা প্রশাসক\nরামেক হাসপাতালে ২ লাশ ফেলে স্বজনদের পলায়ন\nকমলগঞ্জে পুলিশের উপস্থিতিতে চা শ্রমিকদের মানববন্ধন\nবাড়ছে বিদ্যুৎ বিলের সময়\nআ'লীগের দু'গ্রুপের সংঘর্ষে আহত ১০, দোকান-বসতঘর ভাংচুর


অধীরকে নিয়ে কি দলের অন্দরে ক্ষোভ জমেছে তাই সভাপতি বদলের আর্জি জানিয়ে দিল্লিতে নেতারা – প্রিয় বন্ধু বাংলা\nহোম > জাতীয় > অধীরকে নিয়ে কি দলের অন্দরে ক্ষোভ জমেছে তাই সভাপতি বদলের আর্জি জানিয়ে দিল্লিতে নেতারা\nঅধীরকে নিয়ে কি দলের অন্দরে ক্ষোভ জমেছে তাই সভাপতি বদলের আর্জি জানিয়ে দিল্লিতে নেতারা\nদীর্ঘ চার বছর ধরে দলের সেবা করেও লোকসভা ভোটের মুখে দলীয় অন্দর থেকেই তাঁর বিরুদ্ধে উঠছে ভুরি ভুরি অভিযোগ। সম্প্রতি তাঁর বিরুদ্ধে অভিযোগ তুলে সভাপতি পদে নতুন যোগ্য নেতৃত্বকে বসানোর আবেদন জাতীয় কংগ্রেস সুপ্রিমোর রাহুল গান্ধীর কাছে জানিয়ে এলেন কংগ্রেসের চারজন সাংসদ,২১ জন বিধায়ক,তিন শাখা সংগঠনের প্রদেশ নেতৃত্ব এবং আরো চার জন প্রদেশ স্তরের নেতারা। কথা হচ্ছে প্রদেশ কংগ্রেস সভাপতি অধীর চৌধুরীর। তাকে সভাপতির কুর্সি থেকেই হটাতেই একজোটে অভিমত প্রকাশ করলেন রাজ্য কংগ্রেসের নেতারা। রাহুল গান্ধী লোকসভা ভোটে রাজ্যে কংগ্রেসের জোট সঙ্গী প্রসঙ্গে আলোচনা করতে ডাক পাঠিয়েছিলেন বঙ্গের কংগ্রেসী নেতাদের। সেখানেই অধীর চৌধুরির বিরুদ্ধে অভিযোগের বন্যা বইয়ে দিলেন নতুন সভাপতি পদের আর্জি জানিয়ে এলেন রাজ্য কংগ্রেসি নেতারা।\nসম্প্রতি ‘লোকসভা ভোটে কে হবে কংগ্রেসের শরিক দল?’ এ প্রশ্নের জবাবে কংগ্রেসের অন্দেরের নেতাদের মধ্যেই দেখা মিলেছে বিস্তর মতামতের ফারাক। কেউ বামেদের দিকে ঝুঁকেছেন,কেউ আবার তৃণমূলের সাথে পথ চলার পক্ষে সায় দিয়েছেন। সেরকমভাবেই প্রদেশ কংগ্রেস সভাপতি তৃণমূলের হাত ধরার ব্যাপারে মোটেই রাজি ছিলেন না। এ নিয়ে সাপ-বেজির লড়াই চলছিল দলীয় অন্দরেই। এ প্রসঙ্গেই দলের একজন বয়স্ক সাংসদের মত ছিল, লোকসভা ভোটে কংগ্রেসেকে ঘুরে দাঁড়াতে হলে মমতা বন্দ্যোপাধ্যায়ের পদচিহ্ন অনুসরণ করারই যথোপযুক্ত কাজ হবে। নয়তো কেন্দ্রের কুর্সি থেকে বিজেপিকে হটানো সম্ভব হবে না। কিন্তু অধীর বাবু বক্তব্য হল কেউ তাকে এখনো অব্দি জোট গঠন নিয়ে প্রস্তাব দেননি। দলের কিছু কিছু নেতারা প্রয়োজনের বেশি এ বিষয় নিয়ে লাফালাফি করছেন।\nআবার অধীরবাবুর সঙ্গে একই রাজনৈতিক অবস্থানে আছেন তাঁরা সভাপতি বদলের পক্ষেই রায় দিয়েছেন। জানিয়েছেন বিধ্বস্ত দশা থেকে কংগ্রেসকে ঘুরে দাঁড়তে হলে প্রয়োজন মজবুত সংগঠনের। অধীর বাবু দলের সেই সাংগঠনিক ভীত গড়তেই পারেননি গত চার বছরে। তাই অবিলম্বে দলের প্রয়োজনে সেনাপতি পরিবর্তন করা দরকার। খাতিয়ান তুলে ধরে রাহুল গান্ধীকে তাঁরা বলে এসেছেন,মাত্র দু বছরেই ১৫ জন বিধায়ক কংগ্রেস ছেড়ে চলে গেছে,আরো ছাড়বেন যদি সভাপতি পরিবর্তন না হয়। রাজ্য কংগ্রেসের এক হেভিওয়েট নেতা রাহুল গান্ধীকে হুসিয়ারী মন্তব্যে বলেও এসেছেন যে, অবিলম্বে অধীর চৌধুরীকে প্রদেশ কংগ্রস সভাপতির পদ থেকে হটানো না হলে বহু কংগ্রেসী নেতারা পদত্যাগ করবেন লোকসভা ভোটের আগেই। রাজ্যের কংগ্রেসঘাঁটির সংস্কার করা হোক এমনটাই মত তাঁদের তবে সভাপতির দায়িত্বে কাকে আনলে দলীয় সংগঠন চাঙ্গা হবে এ ব্যাপারে কংগ্রেসী নেতারাও জাতীয় কংগ্রেস সভাপতিকে কোনো নাম বাতলে দিতে পারলেন না।\nএদিকে তাকে নিয়ে দলীয় অন্দরে যে ক্ষোভ দানা বাঁধছে তা আগেই আন্দাজ করে নিয়েছিলেন অধীর চৌধুরী। তার তরফের যুক্তিতে জানা গেলো, তিনি দায়িত্বে আসার পরই বাংলার কংগ্রেসের ৪ জন সাংসদ এবং বিধানসভায় ৪৪ জন বিধায়ক পেয়েছে,এটা নজর কাড়া রেকর্ড থাকবে। তৃণমূলের ‘গাজর ও ডান্ডা’ নীতির জন্য বিধায়করা যে কংগ্রেস ছাড়তো বাধ্য হচ্ছেন এটা নিয়ে কারোর কোনো বক্তব্য বা অভিযোগ নেই। অধীর বাবুর বক্তব্য, প্রদেশ কংগ্রেস সভাপতির দায়িত্ব পাওয়া তো অনেক দূরের কথা,তিনি কখনো মুর্শিদাবাদ জেলার কংগ্রেসের দায়িত্ব পেতেও রাহুল বা সনিয়া গান্ধির কাছে ছোটেননি। জাতীয় কংগ্রসের শীর্ষ নেতৃত্বরা যেচেই তাকে দায়িত্ব নিতে বলেছিলেন। এর পাশাপাশি রাহুল গান্ধীর উদ্দেশ্য বার্তা দিয়ে তিনি জানান যে,কংগ্রেস সুপ্রিমো যদি মনে করেন তাকে সরিয়ে অন্য কোনো যোগ্য ব্যক্তিকে আনলে দলের পক্ষে লাভজনক হবে তাহলে সেটা তিনি অবিলম্বে করতে পারেন। তবে এই দলীয় কচকচি নিয়ে কোনো বিতর্কিত মন্তব্যে না জড়িয়েই রাজ্য কংগ্রেস পর্যবেক্ষক গৌরব গগৈ জানালেন যে এই মুহূর্তে বাংলায় তাঁদের একটাই লক্ষ্য হওয়া উচিত-দলীয় সংগঠনকে মজবুত করা।\nতবে দলীয় নেতাদের রদবদলের জন্য রাহুল গান্ধীর কাছে আর্জি জানানোর বিষয়টা নতুন কিছু নয়। যখনই কেউ দায়িত্বভার সামলান, তার বিরুদ্ধে গোছা গোছা অভিযোগ তৈরি হয়ে যায়। নালিশের ঝুড়ি নিয়ে গোষ্ঠীর নেতারাই সোজা হাজির হয়ে যান জনপথা আকবর রোডে রাহুল গান্ধীরা বাসভবনে। কিন্তু বর্তমানে কংগ্রেসের অস্তিস্ত সংকটের মুখোমুখি দাঁড়িয়ে প্রদেশ কংগ্রেস সভাপতিকেই বদলে ফেলার জন্য এতো জন দলীয় নেতা-বিধায়কদের সম্মিলিত প্রয়াসের নজিরটি অভিনব। এমনটাই জানালেন বর্ষীয়ান কংগ্রেস নেতারা।\nবিনা প্রতিদ্বন্দ্বিতা মালদায় বামেদের ‘শেষ ভরসা’ কেড়ে নেওয়ার পর দ্রুত কাজ শুরুর পথে তৃণমূল\nপিবি এক্সক্লুসিভ ওপিনিয়ন পোল লোকসভার লড়াই – কেরালার সাম্ভাব্য ফলাফল\nদুর্দিনে ভোটের অঙ্ক সরিয়ে মানুষের পাশে দাঁড়াতে নয়া উদ্যোগ পিকের টিমের\nরাজ্য সরকারি কর্মচারীদের জন্য বড়সড় সুখবর, একধাক্কায় অনেকটাই বেড়ে গেল এই খাতে প্রাপ্তি\n৪২ টি আসন পেলেও তো আর ২৭৩ হবে না! তৃণমূলনেত্রীকে তীব্র কঠাক্ষ আব্দুল মান্নানের\nএবার মোদিকে সরাসরি হুমকি পাকিস্তানি অভিনেত্রীর – জেনে নিন বিস্তারিত\nবাংলার উন্নয়নে কেন্দ্রের টাকা ঢালতে মরিয়া বাবুল! দরকারি জমি দেবে না তৃণমূল? বাড়ছে দ্বন্দ্ব


নির্বাচনী কর্মকর্তাদের তথ্য সংগ্রহকারী পুলিশ অতি উৎসাহী\nসাংবাদিকদের কমিশনার রফিকুল\nযুগান্তর রিপোর্ট ১৯ নভেম্বর ২০১৮, ০০:০০ | প্রিন্ট সংস্করণ\nনির্বাচন কমিশনার মো. রফিকুল ইসলাম। ছবি: সংগৃহীত\nজাতীয় সংসদ নির্বাচনে ভোট গ্রহণ কাজে নিয়োজিত নির্বাচনী কর্মকর্তাদের (প্রিসাইডিং ও সহকারী প্রিসাইডিং) তথ্য সংগ্রহে পুলিশকে কোনো ধরনের নির্দেশনা দেয়া হয়নি বলে জানিয়েছেন নির্বাচন কমিশনার মো. রফিকুল ইসলাম।\nতিনি বলেন, যেসব পুলিশ কর্মকর্তা তথ্য সংগ্রহ করছে তারা অতি উৎসাহী। নির্বাচন কর্মকর্তাদের অহেতুক হয়রানি না করার নির্দেশ দেন তিনি।\nরোববার নির্বাচন ভবনে সাংবাদিকদের সঙ্গে আলাপকালে তিনি এসব কথা বলেন। এই কমিশনার আরও বলেন, বিএনপির ভারপ্রাপ্ত চেয়ারপারসন তারেক রহমানের ভিডিও কনফারেন্সের তথ্য পেলে কমিশন বসে এ বিষয়ে সিদ্ধান্ত নেবে। পাশাপাশি ‘থ্যাংক ইউ পিএম’ নির্বাচনী প্রচারণা হলে তা দেখবেন বলেও জানান তিনি।\nঅভিযোগ রয়েছে, দেশের বিভিন্ন স্থানে প্রিসাইডিং ও সহকারী প্রিসাইডিং কর্মকর্তাদের তথ্য সংগ্রহ করছে পুলিশ। এমনকি বিভিন্ন স্থানে কর্মকর্তাদের সরাসরি বা ফোনেও তথ্য জানতে চাওয়া হচ্ছে। খোঁজ নেয়া হচ্ছে তাদের রাজনৈতিক সম্পৃক্ততাও।\nএ বিষয়ে জানতে চাওয়া হলে নির্বাচন কমিশনার মো. রফিকুল ইসলাম বলেন, কার রাজনৈতিক কী পরিচয় সেটা আমরা জানতে কাউকে বলিনি। কমিশন থেকে এ ধরনের কোনো সিদ্ধান্ত দেয়া হয়নি। যদি কেউ এই ধরনের কাজ করেন তাহলে অতি উৎসাহী হয়ে কাজ করছেন।\nতিনি বলেন, আমাদের অথবা রিটার্নিং কর্মকর্তার স্পেসিফিক (সুনির্দিষ্ট) নির্দেশনা ছাড়া কোনো ব্যক্তিকে অহেতুক হয়রানি করা যাবে না। তিনি জানান, গণমাধ্যমে এ সংক্রান্ত প্রকাশিত সংবাদের সত্যতা পেলে আমরা ব্যবস্থা নেব। অপর এক প্রশ্নের জবাবে তিনি বলেন, পুলিশের কাছে প্রিসাইডিং কর্মকর্তাদের তালিকা কীভাবে গেল বা তারা তালিকা নিয়েছে কিনা আমি জানি না। আমাদের নীতিমালা অনুযায়ী প্রিসাইডিং, সহকারী প্রিসাইডিং ও পোলিং অফিসার নিয়োগ করব। কে কি তালিকা দিল তাতে আমার যায় আসে না।\nতারেক রহমানের বিষয়ে অভিযোগ : বিএনপির ভারপ্রাপ্ত চেয়ারম্যান দণ্ডপ্রাপ্ত তারেক রহমান ভিডিও কনফারেন্সের মাধ্যমে আসন্ন জাতীয় সংসদ নির্বাচনে দলীয় মনোনয়নপ্রত্যাশীদের সাক্ষাৎকার নিচ্ছেন। তিনি বলেন, তথ্যপ্রমাণ দিয়ে কেউ এ বিষয়ে অভিযোগ করলে আমরা কমিশন বসে সেটি দেখব।\nতিনি বলেন, এ বিষয়ে আমরা শুনেছি। আমাদের কাছে এখন পর্যন্ত এ ধরনের কোনো কিছুকে মনিটরিং করার নিজস্ব ‘ক্যাপাসিটি’ নেই। যদি কেউ তথ্যপ্রমাণসহ আমাদের কাছে এ বিষয়ে অভিযোগ করেন, তাহলে পরে আমরা আইনের মধ্যে থেকে যদি কিছু করার থাকে তাহলে ব্যবস্থা নেয়ার জন্য আমরা যথাযথ কর্তৃপক্ষকে বলব। আর যদি আইনের ভেতর কিছু না থাকে তাহলে আমরা নিজেরা কমিশন বসে আমরা কি করতে পারি- সেটা পর্যালোচনা করে দেখে, এ ব্যাপারে সিদ্ধান্ত নেব।\nতফসিল ঘোষণার পর ইসিতে দেয়া বিএনপির নেতাকর্মীদের মামলার তালিকা বিষয়ে তিনি বলেন, তালিকাটি আমি দেখিনি। আমরা দেখে সত্যিকার অর্থে যদি কোনো হয়রানিমূলক মামলা হয়ে থাকে তাহলে আমরা অবশ্যই পুলিশ প্রশাসনকে নির্দেশনা দেব- যেন হয়রানিমূলক মামলা না করে। কারণ হয়রানিমূলক মামলা করলে নির্বাচনের পরিবেশ কিছুটা হলেও বিনষ্ট হবে।\nতিনি বলেন, আসলে হয়রানিমূলক কিছু হয়ে থাকে কমিশন নির্দেশনা দেবে, এই ধরনের কাজ থেকে বিরত থাকার জন্য। নির্বাচনী প্রচার সম্পর্কে তিনি বলেন, রোববারের মধ্যে আগাম সব ধরনের নির্বাচনী প্রচারণা সরিয়ে ফেলতে হবে। যদি কেউ সরিয়ে না ফেলেন তাহলে ব্যবস্থা নেয়া হবে।\n‘থ্যাংক ইউ পিএম’ : রফিকুল ইসলাম বলেন, ‘থ্যাংক ইউ পিএম’ নির্বাচনী প্রচারণা হলে দেখব। কিন্তু এটা হল- একটা সরকার আছে, সেই সরকারের উন্নয়নগুলো তুলে ধরছে। বিভিন্নভাবে এটা তুলে ধরছে, বেসরকারি টেলিভিশনেও এটা প্রচার হচ্ছে। বেসরকারি টেলিভিশন তাদের একটা নিজস্ব নীতিমালা মেনে এটা প্রচার করছে, সেখানে হস্তক্ষেপ করা কি ঠিক হবে?\nএক প্রশ্নের জবাবে তিনি বলেন, কেউ নির্বাচনী প্রচার করতে পারবে না। এটা নির্বাচনী প্রচারণা কেউ অভিযোগ করলে আমাদের বসতে হবে, দেখতে হবে। তারপর আমাদের সিদ্ধান্ত নিতে হবে।\nপ্রসঙ্গত, বিএনপি ‘থ্যাংক ইউ পিএম’ নির্বাচনী প্রচার বলে অভিযোগ করে তা বন্ধ করতে ইসিকে অনুরোধ জানিয়েছে।


নিজ বাসায় জাবি উপাচার্য ফারজানা অবরুদ্ধ | banglanewspaper\nনিজ বাসায় জাবি উপাচার্য ফারজানা অবরুদ্ধ\nশিক্ষামন্ত্রীর সঙ্গে শিক্ষকদের আলোচনায় কার্যত কোনো সমাধান না আসায় জাহাঙ্গীরনগর বিশ্ববিদ্যালয়ে উপাচার্য অধ্যাপক ড. ফারজানা ইসলামকে তার বাসভবনে অবরুদ্ধ করে রেখেছেন আন্দোলনকারীরা।\nসোমবার সন্ধ্যা সাতটার দিকে ‘দুর্নীতির বিরুদ্ধে জাহাঙ্গীরনগর’-এর ব্যানারে বিশ্ববিদ্যালয় পুরাতন প্রশাসনিক ভবনের সামনে থেকে একটি মিছিল বের করেন আন্দোলনকারী শিক্ষক- শিক্ষার্থীরা। মিছিলটি উপাচার্যের বাসভবনের সামনে গিয়ে বসে যায়।\nউপাচার্য অপসারণ না হওয়া পর্যন্ত অবরোধ থাকবেন বলে জানান আন্দোলনকারীরা। বর্তমানে উপাচার্য তার বাসভবনেই অবস্থান করছেন বলে নিশ্চিত হওয়া গেছে।\nউপাচার্যের বাসভবনের সামনে বক্তব্য দেন সমাজতান্ত্রিক ছাত্রফ্রন্ট (মার্কসবাদী) জাবি শাখার সভাপতি মাহাথির মুহাম্মদ। তিনি বলেন, ‘আমরা উপাচার্যকে অনেক সময় দিয়েছি। কিন্তু তিনি কোনো কর্ণপাত করেননি। উল্টো আন্দোলন দমাতে তিনি ৪০-৫০ জনকে অজ্ঞাত আসামি করে মিথ্যা মামলা দিয়েছেন। এর আগেও তিনি ৫৪ শিক্ষার্থীর নামে মামলা দিয়েছিলেন। এই মামলাবাজ উপাচার্যকে হঠাতেই আমরা আজকে এখানে বসতে বাধ্য হয়েছি।’\nতিনি বলেন, ‘এই দুর্নীতিবাজ উপাচার্যকে জাহাঙ্গীরনগর বিশ্ববিদ্যালয় আর দেখতে চায় না। কারণ তিনি নিজে মিথ্যা কথা বলেন, তার শিক্ষকরা মিথ্যা কথা বলেন এবং তার প্রশাসনও মিথ্যা কথা বলে। তাই তার থাকার কোনো নৈতিক অধিকার নেই। এখন যদি তাকে বাসা থেকে বের হতে হয় তাহলে আমাদের ওপর দিয়ে মাড়িয়ে বের হতে হবে। আর তিনি যখন এখান থেকে বের হবেন তখন তিনি আর এই বিশ্ববিদ্যালয়ের উপাচার্য থাকবেন না।’\nএর আগে সংকট সমাধানে গতকাল রাতে শিক্ষামন্ত্রী ডা. দীপু মনির সাথে আলোচনা হয় আন্দোলনকারী শিক্ষকদের। কিন্তু সেখানে কার্যত কোনো সমাধান আসেনি। আন্দোলনকারীদের কাছে সুনির্দিষ্ট অভিযোগ চেয়েছেন শিক্ষামন্ত্রী। একইসাথে আন্দোলন স্থগিত করতে আহ্বান জানিয়েছেন তিনি। তবে দৃশ্যমান কোনো অগ্রগতি না দেখা পর্যন্ত আন্দোলন চলবে বলে জানিয়েছেন আন্দোলনকারী শিক্ষক- শিক্ষার্থীরা।\nএদিকে সোমবার টানা দশম দিনের মতো প্রশাসনিক ভবন অবরোধ ও নবম দিনের মতো সর্বাত্মক ধর্মঘট কর্মসূচি অব্যাহত রয়েছে। তবে এতদিন বিশ্ববিদ্যালয়ের প্রশাসনিক ও একাডেমিক ভবন অবরোধের আওতায় থাকলেও রবিবার থেকে পরীক্ষা নিয়ন্ত্রক কার্যালয়কে এই অবরোধের আওতায় আনা হয়।


নারীরা জিন্স পরলে সন্তান হতে পারে হি‘জড়া! | দৈনিক প্রজন্মের ভাবনা\nডিসেম্বর ২৬, ২০১৯ in জীবনযাপন\nনারীঃ যুগে যুগে পোশাকেও আসে পরিবর্তন। নারীরাও বেছে নেন তাদের পছন্দের পোশাক। নিজেকে আকর্ষণীয় করতে অনেকেই পরেন জিন্স প্যান্ট এবং শার্ট।\nকিন্তু এবার এমন পোশাককেই হুমকি হিসেবে উল্লেখ করেছেন এক অধ্যাপক। এ জন্য সমালোচনার মুখেও পড়তে হয়েছে ওই অধ্যাপককে। তবে তাতে তিনি দমে যাননি।\nগণমাধ্যম সূত্রে জানা যায়, অধ্যাপক রজিত কুমার বলেছেন, ‘মেয়েরা জিন্স পরলে ‘হিজড়া’ সন্তান প্রসব করতে পারেন।শুধু জিন্সই নয়, যে কোনো পুরুষ পোশাক ব্যবহারেই এমন বিপদ হতে পারে।’ বোটানির এ অধ্যাপক সচেতনতামূলক ক্লাস নিতে গিয়ে এমন দাবি করেছেন।\nভারতের কেরালার কাসারাগড়ের অধ্যাপক রজিত শিক্ষার্থীদের কাছে এমনটাই দাবি করেছেন। অধ্যাপক বলেছেন, ‘যে সব নারীরা জিন্স, শার্ট ইত্যাদি পুরুষ পোশাক পরেন তারা হিজড়া সন্তান প্রসব করেন।’ তিনি দাবি করেন, কেরালায় তিন লাখেরও বেশি হিজড়া রয়েছে।\nশুধু তা-ই নয়, লাইফ স্টাইল তার বিষয় না হলেও তিনি অনেক অনেক বিস্ময়কর দাবি করেছেন। তবে সে সব দাবি কতটা বৈজ্ঞানিক তা নিয়ে প্রশ্ন রয়েছে।\nতিনি সচেতনতা তৈরি করতে গিয়ে বলেছেন, ‘যে সব দম্পতির জীবনযাপন নারী, পুরুষ বিভাজন মেনে; তারাই শুধু ভালো সন্তানের জন্ম দিতে পারে।\nতার দাবি অনুযায়ী, চরিত্রহীন বাবা-মায়ের সন্তান অটিস্টিক বা সেরিব্রাল পালসির মতো অসুখে ভুগে থাকে। ভারতীয় সংবাদমাধ্যম জানায়, তার এ ধরনের সচেতনতামূলক বক্তব্যে মেয়েদের সমালোচনার মুখেও পড়তে হয়েছে। তবু তিনি দমে যাননি। তিনি তার ‘সচেতনতা সভা’ চালিয়েই যাচ্ছেন। জিন্স প্রসঙ্গে এমন ‘হিজড়াতত্ত্ব’ কেবল তিনিই আবিষ্কার করেছেন।\nভারতে ‘গো-কন্যা’দের বিয়ে দিবে সরকার, খোঁজা হচ্ছে বিদেশি ষাঁড়!\nসিলেটে আমদানি নিষিদ্ধ ভারতীয় ওষুধ আটক নভেম্বর ২৭, ২০১৯\nবিমানের সাবেক পরিচালক ও ডিজিএম কে গ্রেপ্তার ডিসেম্বর ৩, ২০১৯\nমাগুরার দুই জায়গায় ২ শিশুর অস্বাভাবিক মৃত‌্যু আগস্ট ২৮, ২০২০


স্নাতক (সম্মান) শ্রেণিতে গুচ্ছ পদ্ধতিতে ভর্তি পরীক্ষার আবেদন শুরু\nহাবিবুর রহমান মাসুক।। ওয়েবসাইট উদ্বোধনের মধ্য দিয়ে শুরু হয়েছে গুচ্ছ পদ্ধতিতে ২০২০-২১ শিক্ষাবর্ষের স্নাতক (সম্মান) প্রথম বর্ষের ভর্তি পরীক্ষার প্রাথমিক আবেদন।\nগত বৃহস্পতিবার (১ ফেব্রুয়ারি) দুপুর ১২ টায় আনুষ্ঠানিকভাবে ভর্তির আবেদন শুরু হয়েছে। ওয়েবসাইটে (www.gsadmission.ac.bd) ভর্তিচ্ছু শিক্ষার্থীরা আগামী ১৫ এপ্রিল রাত ১১টা ৫৯ মিনিট পর্যন্ত প্রাথমিক আবেদন করতে পারবেন।\nবঙ্গবন্ধু শেখ মুজিবুর রহমান ডিজিটাল ইউনিভার্সিটি, বাংলাদেশের নগর কার্যালয়ে আজ অনুষ্ঠিত গুচ্ছ পদ্ধতিতে এই শিক্ষাবর্ষের স্নাতক (সম্মান) প্রথম বর্ষের ভর্তি পরীক্ষা বিষয়ে সাধারণ, বিজ্ঞান ও প্রযুক্তি (জিএসটি) বিশ্ববিদ্যালয়গুলোর টেকনিক্যাল সাব কমিটির ৫ম সভায় এই ওয়েবসাইট উদ্বোধন করা হয়।\nশাহজালাল বিজ্ঞান ও প্রযুক্তি বিশ্ববিদ্যালয়ের উপাচার্য অধ্যাপক ফরিদ উদ্দিন আহমেদ ভার্চুয়ালি যুক্ত হয়ে এই ওয়েবসাইট উদ্বোধন করেন।\nসভায় ভার্চুয়ালি আরো যুক্ত ছিলেন, জগন্নাথ বিশ্ববিদ্যালয়ের উপাচার্য (ভারপ্রাপ্ত) অধ্যাপক ড. কামাল উদ্দিন আহম্মেদ, মাওলানা ভাসানী বিজ্ঞান ও প্রযুক্তি বিশ্ববিদ্যালয়ের অধ্যাপক ড. সাজ্জাদ ওয়াজিদ প্রমুখ।\nএছাড়াও ছিলেন ইসলামী বিশ্ববিদ্যালয়ের অধ্যাপক আহসান-উল-আম্বিয়া, শাহজালাল বিজ্ঞান ও প্রযুক্তি বিশ্ববিদ্যালয়ের অধ্যাপক ড. মোহাম্মদ জহিরুল ইসলাম, বঙ্গবন্ধু শেখ মুজিবুর রহমান ডিজিটাল ইউনিভার্সিটি, বাংলাদেশের সিনিয়র সিম্টেম এনালিস্ট মুহাম্মদ শাহীনূল কবীর, বেগম রোকেয়া বিশ্ববিদ্যালয়ের এসিস্ট্যান্ট নেটওয়ার্ক ইঞ্জিনিয়ার মেরাজ আলী, বঙ্গমাতা শেখ ফজিলাতুন্নেছা মুজিব বিজ্ঞান ও প্রযুক্তি বিশ্ববিদ্যালয়ের অধ্যাপক খাদেমুল ইসলাম প্রমুখ।


রমযানুল মুবারক: আসল বছর ঘুরে একবার – IslamInLife বাংলা\nJanuary 14, 2016 April 18, 2021 IslamInLife 2275 Views0Comments min read\nপবিত্র রমযান মাস। কুরআন নাযিলের মাস। ইসলামের অন্যতম ইবাদত রোযা পালনের মাস। তাকওয়া অর্জনের মাস। আল্লাহ তাআলার পক্ষ থেকে বিশেষভাবে ঘোষিত রহমত, বরকত, মাগফিরাত ও নাজাতের মাস। বছর ঘুরে একবার আসে। তারপর দ্রুত অতিক্রান্ত হয়। আল্লাহর বান্দাদের জন্য দুনিয়ার হায়াতে এত দীর্ঘ সময়ের এরকম সুবর্ণ সুযোগ সাধারণভাবে পাওয়াই যায় না।\nহায়! বুঝে আসেনি নেয়ামত: আল্লাহ তাআলা আমাদেরকে তাঁর নেয়ামতের কদর বোঝার তৌফিক দিন। তা না হলে দেখুন, কত মানুষের চোখ আছে, হাত-পা-কান, নাক-মুখ — সবই আছে! মস্তিষ্ক সচল ও সতেজ আছে – মন ভরে চিন্তা করতে পারছে, শরীর সুস্থ আছে। দিন রাঁত ছুটাছুটি করছে। পর্যাপ্ত রিজিকেরও অভাব নেই। কিন্তু এমন শত শত হাজার হাজার মানুষের জীবন কোথায় কোথায় লেগে আছে, কিভাবে হেলায় নষ্ট হচ্ছে! আখেরাতের অশেষ জীবনের বিষয়ে সম্পূর্ণ গাফেল। আল্লাহ তাআলার সামনে হিসাব দিতে হবে – এই চিন্তার লেশমাত্র নেই। থাকলেও একদম গৌণ। এক একটা নেয়ামতের কি না অবমূল্যায়ন! কতই না ক্ষতিকর সব বিষয়াদিতে দিনরাত লিপ্ত! এরকম অবস্থা থেকে আল্লাহ তাআলার পানাহ্ চাই আমরা।\nমানবজীবনটা অমূল্য। কিন্তু যখনই এই জীবনটির ব্যবহার যথেচ্ছ হবে তখনই তার মূল্য নষ্ট হতে থাকবে। তওবা না করে জীবনকে ক্রমাগত যথেচ্ছ ব্যবহারের ফলে অমূল্য জীবন কোন এক সময়ে সম্পূর্ণ মূল্যহীন হয়ে পড়বে। তখন আর আফসোস করে কোন লাভ হবে না। জীবনের মূল্য উদ্ধার তো বহু দূরের কথা, জীবনটাই শেষ হয়ে যাবে! মৃত্যুর পর গাফেলেরা হায় আফসোস করতেই থাকবে; তাদের সেই আফসোস শোনার কেউ থাকবে না।\nতওবা ও জীবন পরিবর্তনের এখনি সময়: রমযানুল মুবারক প্রতিটি মুসলমানকে এই কথাটি বিশেষভাবে সতর্ক করার ও স্মরণ করানোর মাস। যথেচ্ছ ব্যবহার তো দূরের কথা – মুসলমান যেন তাকওয়ার সুধা পান করে আল্লাহর পথে আরও অধিক অগ্রসর হতে পারে, আল্লাহ তাআলা সেই ব্যবস্থাপনায় রমযানকে করেছেন ভরপুর! এটা আল্লাহ তাআলার অশেষ নেয়ামত যে, নেক অনুপাতে তো মানুষ রমযানে ইতিবাচক সাড়া দিয়েই থাকে, ব্যাপক রহমতের কারণে অনেক অসতর্ক মানুষও সতর্ক হয়ে যায়।\nআমরা প্রত্যেকে সাধ্যমত রমযানুল মুবারকের কদর করি, তাহলে জীবনের কদর করা হবে, ঈমান ও ইসলামের কদর করা হবে। আল্লাহ তাআলার সন্তুষ্টি অর্জনের জন্য এত মোক্ষম সুযোগ হয়ত জীবনে আর কোনদিন মিলবে না! আল্লাহর ওয়াস্তে নিজের উপর রহম করি – জীবনের মোড়কে গুনাহর থেকে ঘুরিয়ে নেকের দিকে নিয়ে যাই। যে যে অবস্থায়ই আছি, তওবা করি, আল্লাহর রহমত অপার! তিনি এখন দান করছেন…তাঁর রহমত ও মাগফিরাত থেকে এখন গাফেল হওয়াটা বড় মাহরুমির বিষয়!\n← Previous মহিমান্বিত রমযান: ক্ষমা পাওয়ার ও জীবন পরিবর্তনের অপূর্ব সুযোগ\nতওবার মাধ্যমে ফিরে আসি Next →


ঝাড়খণ্ডের শিক্ষা মন্ত্রী পড়ছেন একাদশ শ্রেণীতে! ঝাড়খণ্ডের শিক্ষা মন্ত্রী পড়ছেন একাদশ শ্রেণীতে! – BENGAL EXCLUSIVE\nঝাড়খণ্ডের শিক্ষা মন্ত্রী পড়ছেন একাদশ শ্রেণীতে!\nজানার কোনো শেষ নাই! পড়াশোনার কোনো বয়স নাই! এই কথাতো সকলেই জানে। কিন্তু এর বাস্তব জীবনে প্রয়োগ কজনই বা করতে পারে। অথচ ঝাড়খণ্ডের শিক্ষা মন্ত্রী জগরনাথ মাহাতো এক অদ্ভুত শিক্ষা দিলেন আমাদের। শিক্ষা মন্ত্রীর পদে থাকলেও তার শিক্ষা গত যোগ্যতা ছিল ক্লাস টেন অবধি। এতো দিন পরে যখন তিনি শিক্ষার নিয়ন্ত্রক পদে আসীন,তখন তিনি আবার পড়াশোনার গন্ডিতে যাবার সিদ্ধান্ত নিয়েছেন। তিনি ভর্তি হয়েছেন তারি বিধান সভা বোকারো দুমড়ির অন্তর্গত একটা সরকারি ইন্টার-কলেজে এতদিন পরে। ইন্টার কলেজের নাম হলো বোকারো জেলার নব ডিহর দেবী মাহাতো স্মারক ইন্টার – কলেজ।\nএকসময় দশ ক্লাস অবধি পড়ে আর টানতে পারেন নি পড়াশোনা তিনি। কিন্তু আবার পড়া শুরু করলেন রাজ্যের শিক্ষার সৰ্বোচ্চ নিয়ন্ত্রক এর পদে থাকা কালীন। নতুন করে আবার সব কিছু শুরু করে ক্লাস ইলেভেন এ ভর্তি হবার জন্য যথেষ্ট কারণ দেখিয়েছেন তিনি। তিনি বলেন যেদিন তিনি শিক্ষা মন্ত্রী পদের জন্য শপথ নেন, সেদিন তাকে লজ্জিত হতে হয়েছিল অনেকের কাছে ক্লাস টেন পাস বলে। একজন ক্লাস টেন পাস্ মানুষ কিভাবে রাজ্যের শিক্ষা ব্যবস্থা কে এগিয়ে নিয়ে যেতে পারেন, এই নিয়ে উঠেছিল প্রশ্ন। তিনি বলেন এটা সেই সব মানুষদের কে জবাব দেওয়া। তিনি অবশ্যই তার লেখাপড়া শেষ করবেন বলে জানিয়েছেন। তিনি আরো বলেছেন যে রাজনীতি করা, মানুষের উপকার করা বা চাষ করার পাশাপাশি তিনি পড়াশোনা টাও করবেন। তার মতে লেখা পড়া করার কোনো বয়েস হয়না।\nএখনো ভারতে বিভিন্ন মন্ত্রী সভার সদস্য রা তারি মতো কেউ বা তার চেয়েও কম শিক্ষিত অনেকে। কিন্তু তারা এইভাবে পড়াশোনা র পথে আসেননি অনেকেই। যেমন কেন্দ্রীয় মন্ত্রী স্মৃতি ইরানির ও পড়াশোনা রয়েছে মাত্র দশ ক্লাস অবধি। কিন্তু তিনি উল্টে তার শিক্ষা গত যোগ্যতা গোপন করেন। তার এই পদক্ষেপ অনেক কেই এই পথে আসতে সাহস যোগাবে মনে করা যায়।


Marital Rape কি অপরাধ? দ্বিধাবিভক্ত হাইকোর্ট, মামলা যাবে সুপ্রিম কোর্টে - press card news\nHome National News Marital Rape কি অপরাধ? দ্বিধাবিভক্ত হাইকোর্ট, মামলা যাবে সুপ্রিম কোর্টে\nMarital Rape কি অপরাধ? দ্বিধাবিভক্ত হাইকোর্ট, মামলা যাবে সুপ্রিম কোর্টে\nRiya Ghosh May 11, 2022 National, News,\nবৈবাহিক ধর্ষণকে অপরাধ হিসাবে ঘোষণা করার আবেদনের উপর খণ্ডিত রায় দিল্লী হাইকোর্টের। অর্থাৎ ম্যারিটাল রেপ নিয়ে উভয় বিচারকেরই ভিন্ন মত রয়েছে। বৈবাহিক ধর্ষণকে অপরাধ বলে অভিহিত করেছেন বিচারপতি রাজীব শাকধের। তিনি IPC 375 ধারার2ব্যতিক্রমকে অসাংবিধানিক বলেছেন। অন্যদিকে, বিচারপতি সি হরিশঙ্করের সাথে একমত নন। দুই বিচারপতিই বলেন, বিষয়টি সুপ্রিম কোর্টে নিয়ে যেতে হবে।\nদিল্লী হাইকোর্টে দায়ের করা পিটিশনে দাবী করা হয়েছিল যে, বিবাহিত জীবনে যদি স্বামী জোর করে বা স্ত্রীর ইচ্ছার বিরুদ্ধে সম্পর্ক করে তবে তাকে বৈবাহিক ধর্ষণের আওতায় আনা উচিৎ। এ বিষয়ে আবেদনকারী বিভিন্ন দেশের উদাহরণ দেন। একই সঙ্গে নারীর মর্যাদা ও সম্মানের কথা উল্লেখ করে তিনি বলেন, অবিবাহিত নারীর সঙ্গে তার সম্মতি ছাড়া সম্পর্ক স্থাপন যদি অপরাধের আওতায় আসে, তাহলে একজন বিবাহিত নারী কেন সেই অধিকার পাবেন না?\nমামলার শুনানির সময়, কেন্দ্রীয় সরকার বলেছিল যে, বৈবাহিক ধর্ষণকে আদালতে অপরাধ হিসাবে আনার আগে, এর সামাজিক প্রভাব, পারিবারিক সম্পর্কের উপর প্রভাব সহ স্থল বাস্তবতার কথা মাথায় রেখে যে কোনও নির্দেশ দেওয়ার কথা বলা হয়েছিল।


দেশে ফিরেছেন প্রধানমন্ত্রী – ঈশ্বরদী নিউজ টুয়েন্টিফোর | বাংলা নিউজ পেপার ইতালিতে চার দিনের সরকারি সফর শেষে দেশে ফিরেছেন প্রধানমন্ত্রী শেখ হাসিনা। আজ শনিবার (৮ ফেব্রুয়ারি) সকাল ৮টার দিকে এমিরেটস এয়ারলাইন্সের একটি ফ্লাইট প্রধানমন্ত্রী ও তার সফরসঙ্গীদের নিয়ে ঢাকায় হযরত শাহজালাল আন্তর্জাতিক বিমানবন্দরে অবতরণ করে।\nনিজস্ব প্রতিবেদন, ঢাকা ফেব্রুয়ারী ৮, ২০২০\nইতালিতে চার দিনের সরকারি সফর শেষে দেশে ফিরেছেন প্রধানমন্ত্রী শেখ হাসিনা।\nইতালিতে চার দিনের সরকারি সফর শেষে দেশে ফিরেছেন প্রধানমন্ত্রী শেখ হাসিনা। আজ শনিবার (৮ ফেব্রুয়ারি) সকাল ৮টার দিকে এমিরেটস এয়ারলাইন্সের একটি ফ্লাইট প্রধানমন্ত্রী ও তার সফরসঙ্গীদের নিয়ে ঢাকায় হযরত শাহজালাল আন্তর্জাতিক বিমানবন্দরে অবতরণ করে।\nপররাষ্ট্রমন্ত্রী এ কে আব্দুল মোমেন, গৃহায়ন ও গণপূর্তমন্ত্রী শ ম রেজাউল করিম, বেসামরিক বিমান চলাচল ও পর্যটনমন্ত্রী মো. মাহবুব আলী, প্রধানমন্ত্রীর মুখ্য সচিব ড. আহমেদ কায়কাউস, প্রধানমন্ত্রীর কার্যালয়ের সচিব মো. তোফাজ্জেল হোসেন মিয়া, প্রধানমন্ত্রীর প্রেস সচিব ইহসানুল করিম বিমানবন্দরে প্রধানমন্ত্রীকে স্বাগত জানান।\nএর আগে প্রধানমন্ত্রী ও তার সফরসঙ্গীদের নিয়ে এমিরেটস এয়ারলাইন্সের ফ্লাইটটি ইতালির স্থানীয় সময় দুপুর ১টা ৪৫ মিনিটে মিলানের মালপেঁসা আন্তর্জাতিক বিমানবন্দর থেকে যাত্রা করে। ইতালিতে বাংলাদেশের রাষ্ট্রদূত আব্দুস সোবহান সিকদার বিমানবন্দরে প্রধানমন্ত্রীকে বিদায় জানান।\nইতালির প্রধানমন্ত্রী জিউসেপ কোঁতের আমন্ত্রণে প্রধানমন্ত্রী শেখ হাসিনা চার দিনের সরকারি সফরে গত ৪ ফেব্রুয়ারি রোম পৌঁছান। ৫ ফেব্রুয়ারি তিনি কোঁতের সঙ্গে তার সরকারি বাসভবন পালাজো চিগিতে দ্বিপাক্ষিক বৈঠক করেন এবং একটি আনুষ্ঠানিক মধ্যাহ্নভোজে অংশ নেন। এর আগে তিনি রোমের ভায়া ডেল অ্যান্টারাইড এলাকায় বাংলাদেশ দূতাবাসের চ্যান্সেরি ভবন উদ্বোধন করেন।\nইতালির ব্যবসায়ীদের একটি প্রতিনিধি দল প্রধানমন্ত্রীর সঙ্গে সাক্ষাৎ করেন। প্রধানমন্ত্রী পার্কো দ্য প্রিনসিপি গ্র্যান্ড হোটেল অ্যান্ড স্পা’তে বাংলাদেশের রাষ্ট্রদূত আয়োজিত নৈশভোজে অংশ নেন।\nপ্রধানমন্ত্রী ৬ ফেব্রুয়ারি খ্রিষ্টান ক্যাথলিক সম্প্রদায়ের সর্বোচ্চ ধর্মগুরু পোপ ফ্রান্সিসের সঙ্গে ভ্যাটিক্যান সিটিতে সাক্ষাৎ করেন।\nতিনি ৪ ফেব্রুয়ারি সন্ধ্যায় আওয়ামী লীগের ইতালি শাখার উদ্যোগে পার্কো দ্য প্রিনসিপি গ্র্যান্ড হোটেল অ্যান্ড স্পা’তে আয়োজিত এক সংবর্ধনাতেও অংশগ্রহণ করেন।


মানসিক চাপ কমানোর কিছু কৌশল - MysmsBD.Com Login Sign Up HomeSms ZoneTube Search Unlimited Music, Videos And Download Free @ Tube Downloader\nHome › দৈনন্দিন জীবন › লাইফ স্টাইল › মানসিক চাপ কমানোর কিছু কৌশল মানসিক চাপ কমানোর কিছু কৌশলIn লাইফ স্টাইল - Jun 17 at 10:02pm অনেকেই মানসিক চাপে ভুগেন। কিছুতেই স্বস্তিবোধ করেন না। তাদের ডিপ্রেশন, হার্ট অ্যাটাক বা স্ট্রোকের মতো অসুখ হওয়ার ঝুঁকি অনেক বেশি৷ তাই শত ব্যস্ততার মাঝেও নিজেকে কীভাবে এসব অসুখের ঝুঁকি থেকে দূরে রাখা সম্ভব, তার সেরা টিপসগুলো জেনে নিন৷\nকিছুক্ষণের নীরবতা মাঝে মাঝে শরীর ও মনকে এতটাই শান্ত করতে পারে যে মানসিক চাপ বা স্ট্রেসের বিরুদ্ধে তা ঠিক যেন ওষুধের মতো কাজ করে৷ তাই বাড়ির কোথাও একটি খালি ঘরে দিনে ১৫ থেকে ২০ মিনিট সময় কাটাতে পারেন৷ যারা বড় শহরে থাকেন, তারা চলে যান কোনো মিউজিয়ামে বা লাইব্রেরিতে৷ আর শরীর ও মনকে শান্ত করতে পারে মসজিদ, মন্দির বা গির্জার মতো ধর্মীয় স্থানগুলোও৷-ডিডব্লিউ Facebook Twitter Googleplus Pint Mizu Ahmed Posts 3935 Post Views 252 Related আরও দেখুন অন্যান্য ক্যাটাগরি যে পাঁচ জিনিস আপনাকে আরো সুখী করবে4hours ago 72 বস কি আপনাকে অপছন্দ করছেন? ১০ লক্ষণে বুঝে নিন 10 hours ago 66 আত্মবিশ্বাসী সন্তানের জন্য ১৮ টিপস জেনে রাখুন Yesterday at 9:30pm 120 কী হবে নতুন বছরের অঙ্গীকার? Yesterday at 7:02pm 96 সুসম্পর্ক বজায় রাখতে যে ৭ কথা মানবেন Yesterday at 5:49pm 224 শিশু মিথ্যা বলছে? চিকিৎসক যা বললেন! Yesterday at 5:17pm 87 ত্রিশের পর নারীর ওপর যেসব নিয়ম চাপানো হয়! Yesterday at 4:59pm 97 দুপুরের ঘুম হোক শান্তিময় Yesterday at 2:37pm 95 পাঠকের মন্তব্য (0)Please login To write comment


তিনি মানবজাতিকে শিখিয়েছেন, যা তারা জানত না — আল-আলাক্ব — পর্ব ২ – কুরআনের কথা\nআল্লাহ تعالى যখন মানুষকে তাঁর সৃষ্টির ব্যাপারে বলেন, তখন তার মধ্যে কিছু উদ্দেশ্য থাকে। প্রথম উদ্দেশ্য হচ্ছে, আল্লাহর تعالى অসীম ক্ষমতা, সৃজনশীলতা এবং তাঁর প্রজ্ঞা সম্পর্কে মানুষকে চিন্তা করতে উৎসাহ দেওয়া। একটা মাত্র জমাট বাঁধা রক্ত থেকে একসময় চোখ, মুখ, কান, হাত, পা বের হয়ে বড় সড় একটা পরিপূর্ণ মানুষ তৈরি হয়ে যায়। জমাট বাধা রক্তের মধ্যে কোনো বিবেক, বুদ্ধি, চেতনা কিছুই নেই। এটা একটা বোধ শক্তিহীন জড় পদার্থ। অথচ এই রক্তের ফোঁটা থেকেই মহাবিশ্বের অন্যতম বুদ্ধিমান, চেতন, বিবেকবান, জটিল প্রাণীর জন্ম হয়। কীভাবে এক ফোঁটা রক্তের মধ্যে এত বিপুল পরিমাণের তথ্য থাকে যে, তা মানুষের প্রতিটি অঙ্গের আকৃতি, গঠন, চামড়ার রঙ, চোখের রঙ, উচ্চতা, শারীরিক ক্ষমতা, মস্তিষ্কের মতো জটিলতম যন্ত্র গঠন করার যাবতীয় নির্দেশ সংরক্ষণ করা থাকে?\nআজকে আমরা জানতে পেরেছি: মানুষের ডিএনএ-র মধ্যে আল্লাহ تعالى লিখে দিয়েছেন কীভাবে মানুষের দেহকে বানাতে হবে। এগুলোর মধ্যে তিন শত কোটি নির্দেশ লেখা রয়েছে। এই নির্দেশগুলো বলে দেয় কীভাবে চোখ, হাত, পা, মাথা, দেহের ভেতরে অঙ্গ-প্রত্যঙ্গ সবকিছু বানাতে হবে। কোনটার কী আকৃতি হবে, কী রঙের হবে, কী কাজ করবে। কোনটায় কী সমস্যা থাকবে। কোনটা কখন বিকল হয়ে যাবে। মানুষের শরীরের কয়েক লক্ষ কোটি কোষ কোথায় কোন জায়গায় বসবে, কীভাবে কাজ করবে, এই সবকিছু বলা থাকে ডিএনএ-তে।\nএই তিন শত কোটি নির্দেশ বই আকারে ছাপালে ১৩০ খণ্ডের বই হয়, যা পড়তে মানুষের প্রায় ৯৫ বছর লাগবে। এই বিশাল নির্দেশমালা আল্লাহ সংরক্ষণ করছেন ক্রোমোজোম নামের এমন ক্ষুদ্র একটি ব্যবস্থায়, যা খালি চোখে দেখা তো যা-ই না, সাধারণ অণুবীক্ষণ যন্ত্র দিয়েও দেখা যায় না, বিশেষ শক্তিশালী অণুবীক্ষণ যন্ত্র লাগে। আর এই ক্রোমোজোমগুলো, যা কিনা ১৩০ খণ্ডের বইয়ের সমান, হুবহু একইভাবে রাখা আছে দেহের প্রতিটি কোষে। আমাদের দেহে কয়েক লক্ষ কোটি কোষের প্রত্যেকটির মধ্যে ঠিক একইভাবে তিন শত কোটি নির্দেশ লেখা আছে।\nমানুষ যদি সময় নিয়ে এই পদ্ধতিটির পেছনে কত বিস্ময়, কত রহস্য আছে তা ভেবে দেখে, তাহলে তারা আল্লাহর تعالى ক্ষমতা, সৃজনশীলতার অসাধারণ সব নিদর্শন খুঁজে পাবে। দ্বিতীয়ত, মানুষকে তার অবস্থান পরিষ্কার করে দেওয়া। মানুষ যখন নিজেকে বড় কিছু মনে করে, দম্ভ করে পৃথিবীতে ঘুরে বেড়ায়, নিজেকে কোনো ঊর্ধ্বতন ক্ষমতার অধীনে মানতে অস্বীকার করে, তখন সে যেন চিন্তা করে দেখে তার শুরুটা কী নগণ্য একটা ব্যাপার ছিল। একটা মাত্র রক্তের পিণ্ড থেকে সে শুরু হয়েছিল। কত তুচ্ছ, দুর্বল একটা সৃষ্টি।\nপড়ো! তোমার প্রতিপালক বড়ই মহানুভব\nআল্লাহ تعالى মানবজাতিকে পড়ার ক্ষমতা দিয়ে তাদের প্রতি অনেক দয়া এবং করুণা দেখিয়েছেন। আর কোনো প্রাণী তিনি সৃষ্টি করেননি যারা পড়তে পারে। যদিও অন্যান্য প্রাণীরা কিছু কাজ মানুষের থেকে অনেক ভালো ভাবে করতে পারে। যেমন, কিছু পাখি মানুষের থেকে অনেক ভালো ভাবে দেখে। কিছু প্রাণীর শারীরিক শক্তি মানুষের থেকে অনেক বেশি। এরকম বহু উদাহরণ রয়েছে। কিন্তু মানুষকে আল্লাহ تعالى সৃষ্টি করেছেন এমনভাবে, যেন সে জ্ঞান অর্জন করতে পারে এবং জ্ঞানের বিকাশ করতে পারে। মানুষকে তিনি কোনো কিছু গভীরভাবে পর্যবেক্ষণ করে উপলব্ধি করার ক্ষমতা দিয়েছেন। গণিতের ব্যবহার শিখিয়েছেন। সৃজনশীল কল্পনা করার ক্ষমতা দিয়েছেন। এইসব গুণের কারণেই মানুষ পশুর পর্যায় থেকে উপরে উঠে উন্নত জীব হয়ে আজকে সব পশুর উপর কর্তৃত্ব করছে। যদি আল্লাহ تعالى মানুষকে না শেখাতেন, তাহলে মানুষ পশুর মতো শুধুই জৈবিক চাহিদা মিটিয়ে জীবনটা শেষ করতো।\nতিনি কলমের মাধ্যমে শিখিয়েছেন। তিনি মানবজাতিকে শিখিয়েছেন, যা তারা জানত না\nআল্লাহ تعالى মানুষকে শিখিয়েছেন? আমি তো শিখেছি আমার বাবা-মার কাছ থেকে? তাহলে আল্লাহ تعالى আমাকে শিখালেন কীভাবে?\nআমার বাবা-মাকে কে শিখিয়েছে? তাদেরকে যে শিখিয়েছে, তাকে কে শিখিয়েছে? একদম প্রথম মানুষকে কে শিখিয়েছে? — এভাবে পেছন দিকে গেলে আমরা দেখতে পাই, মানবজাতিকে আল্লাহ تعالى প্রথম লেখা শিখিয়েছেন। তিনি تعالى অন্য কোনো প্রাণীকে তা শেখাননি।\nকোনো জাতি যখন লিখতে পারে না, তখন তার অবস্থা থাকে করুণ। লিখতে না পারার কারণে ভাবের আদান-প্রদান সীমিত হয়ে যায়। জ্ঞানের প্রচার খুবই সীমাবদ্ধ থাকে। মুখে-মুখে যেটুকু তথ্য আদান প্রদান করা যায়, সেটা নিয়েই কাজ চালাতে হয়। এছাড়াও মানুষের স্মৃতি দুর্বল। সে সবকিছু মনে রাখতে পারে না এবং যাও বা মনে রাখতে পারে, সেটাতে অনেক সময় ভুল হয়। লিখতে পারলে এই ভুল এড়ানো যায়। লিখতে না পারলে সাহিত্যের প্রসার এবং প্রচার সীমিত থাকে। ইতিহাসের দিকে তাকালে আমরা দেখতে পাই, যে জাতিগুলো লিখতে পারত না, যারা তাদের সাহিত্য, জ্ঞান, সংস্কৃতি লিখে সংরক্ষণ করে রেখে যেতে পারেনি, তাদেরকে মানুষ ভুলে গেছে। আর যারা লিখতে পারত, তাদের জ্ঞান, বিজ্ঞান, প্রযুক্তি, সাহিত্য, সংস্কৃতি লিখে সংরক্ষণ করে রেখে গেছে, তাদেরকে আমরা হাজার বছর পরেও মনে রেখেছি। একারণেই লিখতে পারাটা একটা বিরাট অর্জন। আর এই অর্জন একমাত্র আল্লাহর تعالى কৃতিত্ব। তিনিই تعالى মানুষকে লেখার ক্ষমতা দিয়েছেন। বানর, শিম্পাঞ্জি, অক্টোপাস অনেক জটিল কাজ করতে পারলেও লিখতে পারে না। লিখে মনের ভাব প্রকাশ করার ক্ষমতা শুধুমাত্র মানুষের রয়েছে।\nলেখা এতই গুরুত্বপূর্ণ যে, সূরাহ বাকারাহ’তে নির্দিষ্ট মেয়াদের ঋণ দেওয়ার সময় তা তৃতীয় পক্ষকে দিয়ে লিখিয়ে রাখতে আল্লাহ تعالى আদেশ দিয়েছেন। চুক্তি লিখে না রাখলে মানুষের মধ্যে সমস্যা তৈরি হয়। ঝগড়া, বিবাদ থেকে মারামারি, হাতাহাতি শুরু হয়ে যায়। এসব কিছুই এড়ানো যায় লেখার মাধ্যমে।\nঅথচ মানুষ এমনভাবে প্রকাশ্যে অবাধ্যতা করে, যেন সে নিজেই স্বয়ংসম্পূর্ণ। যেখানে কিনা সে তোমার প্রভুর কাছে একদিন ফিরে যাবেই\nআমরা যদি তিন ধরণের মানুষের দিকে দেখি: ১) নাস্তিক, ২) মুসলিম নামধারী শয়তান এবং ৩) নামে মুসলিম, কাজে যে কী, সে নিজেও জানে না—এদের সবার সাধারণ বৈশিষ্ট্য হলো: এরা মনে করে এরা নিজেরাই যথেষ্ট নিজের ভালোমন্দ বোঝার জন্য। এদের মাথার উপরে কেউ আছেন, যার কথা তাকে মানতে হবে, এটা তারা মানবে না। একদিন যে মহাবিশ্বের সৃষ্টিকর্তার সামনে দাঁড়িয়ে সব কাজের জবাব দিতে হবে, এটা তারা মেনে নেবে না। এরা অফিসের বস, পাড়ার ‘বড় ভাই’, রেস্টুরেন্ট নিয়মিত খাওয়ানো দোস্ত —এদের কথামতো উঠবস করতে পারে, কিন্তু আল্লাহর تعالى সামনে পারে না। কারণ তাদের যাবতীয় আমোদ-ফুর্তির মাঝখানে আল্লাহ تعالى বাঁধা হয়ে দাঁড়ান। তাঁকে تعالى সরিয়ে দিতে পারলে আর বিবেকের দংশনে পুড়তে হয় না।\nআল্লাহ تعالى মানুষকে জ্ঞান দিলেন, পড়া এবং লেখা শেখালেন। তারপর মানুষ এর বিনিময়ে কৃতজ্ঞতা দেখানো তো দূরের কথা, বরং তার জ্ঞান, বিজ্ঞান, বুদ্ধি ব্যবহার করে কীভাবে আল্লাহর تعالى অবাধ্য হওয়া যায়, তার চেষ্টা করা শুরু করলো। যেই জ্ঞান আল্লাহকে تعالى উপলব্ধি করতে সাহায্য করার কথা, সেই জ্ঞান মানুষ নিজের কামনা-বাসনা পূরণ করার জন্য কাজে লাগিয়ে আল্লাহকেই تعالى অস্বীকার করে বসলো। যেই পড়া এবং লেখার ক্ষমতা মানুষের ব্যবহার করার কথা ছিল আল্লাহকে تعالى জানা এবং জানানোর জন্য, সেই পড়া এবং লেখার ক্ষমতা ব্যবহার করে মানুষ আল্লাহর تعالى বিরুদ্ধে প্রচার শুরু করলো। —এই সবের মূল কারণ একটাই: মানুষ মনে করে সে নিজে স্বয়ংসম্পূর্ণ। তার কোনো সৃষ্টিকর্তার দরকার নেই।\nতুমি কি তাকে দেখেছ, যে আমার বান্দাকে নামাজ পড়তে মানা করে?\nচৌধুরী সাহেব বলেন, “ভাই, নামাজ-টামাজ হচ্ছে অর্ধশিক্ষিত মানুষদের জন্য। যাদের চিন্তা ভাবনা সফিস্টিকেটেড না, যারা বিজ্ঞান নিয়ে বেশি পড়াশুনা করেনি, সৃষ্টিকর্তার সম্পর্কে ধারনা গভীর না, তাদের জন্যই নামাজ। আমাদের নামাজ পড়া লাগে না। আমরা সৃষ্টির রহস্য আপনাদের থেকে ভালো বুঝতে পারি।” —এরা হচ্ছে পরোক্ষভাবে মানুষকে নামাজ পড়তে নিরুৎসাহিত করে। কিন্তু কিছু মানুষ আছে যারা নামাজ পড়তে মানুষকে রীতিমত বাঁধা দেয়। সুযোগ পেলে মুসলিমদের উপর অত্যাচার করে।\nআল্লাহ تعالى এবং তার বান্দার মাঝে সবচেয়ে গুরুত্বপূর্ণ সময় হচ্ছে বান্দা যখন নামাজ পড়ে। যারা এই কাজে বাঁধা দেওয়ার ধৃষ্টতা দেখায়, তারা ভয়ংকর অপরাধী। এদেরকে আল্লাহ تعالى চ্যালেঞ্জ করছেন—\nসে কি নিজে সঠিক পথে আছে? সে কি আল্লাহর প্রতি সাবধান হতে বলে? সে কি নিজে অস্বীকার করে না? মুখ ফিরিয়ে নেয় না? সে কি জানে না যে, আল্লাহ সব দেখেন?\nযারা মানুষকে নামাজ পড়তে নিরুৎসাহিত করে, বাঁধা দেয়, তাদেরকে আল্লাহ تعالى প্রশ্ন করছেন, “সে নিজে কী সঠিক পথে আছে?” — চৌধুরী সাহেব টাইপের মানুষরা ভেতরে ভেতরে ঠিকই জানে যে, তাদের সমস্ত চিন্তা-ভাবনা, ধ্যানধারনা হচ্ছে কীভাবে নিজের আমোদ ফুর্তি ঠিক রাখা যায়। তারা সবসময় চেষ্টা করছে কীভাবে তারা তাদের লাইফস্টাইল ধরে রাখতে পারে। সেজন্য তারা ইসলামের বিরুদ্ধে বিভিন্ন ধরণের যুক্তি-তর্ক দাঁড় করায়। তাদের ফিলসফি হচ্ছে—“আমি আমার প্রভু, আমি কারও কথা শুনতে বাধ্য নই”।\nএখানে আল্লাহ تعالى বলছেন যে, এরা তাকওয়া অর্থাৎ আল্লাহর تعالى প্রতি সাবধান হতে বলে না। কেন আল্লাহ تعالى তাকওয়া-কে উল্লেখ করলেন এই ধরণের মানুষদের সরূপ বোঝানোর জন্য, তা বুঝতে হলে আমাদের তাকওয়া শব্দের অর্থ বুঝতে হবে।\nধরুন, আপনি প্রতিদিন কী করেন, সেটা নিয়ে একটা ‘রিয়েলিটি টিভি শো’ বানানো হচ্ছে। আপনার বাসার সবগুলো রুমে ক্যামেরা বসানো হয়েছে। আপনি ঘুম থেকে ওঠার পর ঘুমোতে যাওয়া পর্যন্ত সবসময় আপনার সাথে একজন ক্যামেরাম্যান আপনার দিকে ক্যামেরা তাক করে রেখেছে। আপনি কী বলছেন, কী করছেন, কী খাচ্ছেন, কী দেখছেন, সবকিছু প্রতি মুহূর্তে রেকর্ড করা হচ্ছে। কল্পনা করুন, যদি এরকম কোনো ঘটনা ঘটে তাহলে আপনার মানসিক অবস্থা কী হবে? আপনি প্রতিটা কথা বলার আগে চিন্তা করবেন যে, আপনার কথাগুলো মার্জিত হচ্ছে কি না, আপনার হাঁটার ধরন ঠিক আছে কি না, আপনি উল্টোপাল্টা দিকে তাকালে সেটা আবার রেকর্ড হয়ে গেলো কি না। আপনি টিভিতে যেসব হিন্দি সিরিয়াল, বিজ্ঞাপন, মুভি দেখেন, যেসব গান শুনেন, ইন্টারনেটে যে সব সাইট ঘুরে বেড়ান, সেগুলো ক্যামেরায় রেকর্ড হয়ে গেলে লোকজনের কাছে মান-সন্মান থাকবে কি না। এই যে ক্যামেরাম্যানের প্রতি আপনার চরম সচেতনতা, এটাই তাকওয়া। আল্লাহর تعالى প্রতি আপনার ঠিক একই ধরনের সচেতনতা থাকার কথা।\nমানুষ যখন আল্লাহর تعالى প্রতি এই ধরণের সচেতনতা আনতে পারে, তখন তার জন্য অপরাধ করা কঠিন হয়ে যায়। কারণ সে সবসময় খেয়াল রাখে যে, আল্লাহ تعالى তার কাজ দেখছেন, তার কথা শুনছেন, এমনকি তার চিন্তাগুলোও জানতে পারছেন। একারণেই কুর‘আনে তাকওয়া’র প্রতি এত জোর দেওয়া হয়েছে, কারণ মানুষকে অন্যায় থেকে দূরে রাখার জন্য সবচেয়ে শক্তিশালী অস্ত্র হচ্ছে তাকওয়া। তাকওয়া দুর্বল থাকলে একজন মানুষের টুপি-দাঁড়ি-বোরকা থাকুক, পাঁচ ওয়াক্ত নামাজ পড়ুক না কেন, যখন তখন তার ভেতরকার পশুটা সুযোগ পেলেই বের হয়ে আসে।\nযারা মানুষকে ইসলাম থেকে সরে যেতে বলে, ইসলামে প্রবেশ করতে বাঁধা দেয়, তারা সবার আগে মানুষের ভেতর থেকে তাকওয়া দূর করতে বলে। কারণ তাকওয়া থাকলে জীবনের যাবতীয় আমোদ, ফুর্তি, কামনা, বাসনা পূরণ করা কঠিন হয়ে যায়। মানুষের ভেতরে তাকওয়া থাকলে তাদেরকে দিয়ে আর নিজেদের উদ্দেশ্যমতো কাজ করানো যায় না। রাজনৈতিক এবং অর্থনৈতিক উদ্দেশ্য হাসিল করা কঠিন হয়ে যায়। অবৈধ ব্যবসা করা কঠিন হয়ে যায়। নিজেরা অন্যায়ে বুঁদ হয়ে থাকতে বাঁধা চলে আসে। নিজেদের পছন্দের সংস্কৃতি, ধর্ম প্রচার করা যায় না। আস্তে আস্তে আল্লাহর تعالى প্রতি নিবেদিত মানুষরা স্বাধীন হয়ে যেতে থাকে। তাদেরকে আর সংস্কৃতি, অন্ধ বিশ্বাস, অবৈধ ক্ষমতার আনুগত্যের মধ্যে আটকে রাখা যায় না।\nযারা মানুষকে ইসলামের পথে চলতে বাঁধা দেয়, নামাজ পড়তে বাঁধা দেয়, তাদের পরিণতি হবে করুণ। এরা দুনিয়াতে যতই দলবল নিয়ে থাকুক না কেন, আখিরাতে এদেরকে চরম অপমানিত করে মাথার চুলের ঝুঁটি ধরে টেনে হিঁচড়ে নিয়ে যাওয়া হবে।\nএই আয়াতগুলোর ঐতিহাসিক তাৎপর্য রয়েছে। রাসুল عليه السلام যখন প্রথম কা’বা’র সামনে গিয়ে নামাজ পড়তে শুরু করলেন, তখন আবু জাহিল তা সহ্য করতে পারল না। তার মতো একজন শক্তিশালী নেতার কথার অবাধ্য হয়ে, সবাইকে দেখিয়ে রাসুল عليه السلام নিজের মতো ধর্ম অনুসরণ করছেন, তাও আবার কা’বার সামনে, সেটা সে মেনে নিতে পারল না। সে ঘোষণা দিলো যে, যদি সে রাসুলকে عليه السلام কা’বার সামনে নামাজ পড়তে দেখে, তাকে সিজদা করা অবস্থায় পায়, তাহলে সে রাসুলের ঘাড়ে পা দিয়ে পিষে দেবে। তার এই ঔদ্ধত্যের জবাবে এই আয়াতগুলো আসে। রাসুল عليه السلام তিলাওয়াত করতে থাকেন— “খবরদার! সে যদি এসব বন্ধ না করে, তাহলে আমরা তার মাথার সামনের চুলের ঝুঁটি ধরে তাকে টেনে হিঁচড়ে নিয়ে যাবো। মিথ্যাবাদী, পাপী মাথার সামনের ঝুঁটি। ডাকুক সে তার সাঙ্গপাঙ্গদের। আমি জাহান্নামের পাহারাদারদের ডাকবো।”\nরাসুল عليه السلام একা এই কথাগুলো বলছেন। ওদিকে আবু জাহিল এক বিরাট নেতা, তার বিশাল দলবল। তার কথামত মক্কার লোকজন ওঠাবসা করে। এরকম একজন মাফিয়া গডফাদারের মুখের সামনে একজন নিরীহ মানুষ এই সব হুমকি দিচ্ছে, এটা একটা বিরাট ব্যাপার। কেউ এত শক্তিশালী একজন মানুষকে এত বড় হুমকি দেওয়ার কথা চিন্তাও করবে না, যদি না সে তার হুমকির সত্যতার ব্যাপারে নিশ্চিত না হয়। এই হুমকি প্রমাণ করে দেয় আল্লাহর تعالى বাণী সত্য। কারণ আবু জাহিল যদি রাসুলের عليه السلام ঘাড়ে পা রাখতো, তারপর তার কিছুই না হতো, তাহলে রাসুল عليه السلام ভুল প্রমাণ হয়ে যেতেন। ইসলামের প্রচার শেখানেই শেষ হয়ে যেত। কিন্তু আবু জাহিল পারেনি। সে এগিয়ে গেলেও এক ভয়ংকর দৃশ্য দেখে সে ভয়ে ফিরে আসে।\nআল্লাহ تعالى কেন জাহান্নামের পাহারাদের কথা বললেন? অন্য কোনো ফেরেশতাদের কথা বললেন না? জাহান্নাম সৃষ্টিজগতের সবচেয়ে ভয়ংকর জায়গা। সেখানে যারা থাকে, স্বাভাবিকভাবেই তারা হবে প্রচণ্ড শক্তিশালী, কঠিন, নিষ্ঠুর সৃষ্টি। এদেরকে বানানোই হয়েছে পাপী মানুষ এবং জিনদের উপর অমানুষিক অত্যাচার করার জন্য। এদের মধ্যে কোনো ধরণের দয়া-মায়া থাকার কথা নয়। এরা হবে ভয়ংকর রকমের হিংস্র। আল্লাহ تعالى এই হিন্স্রতম, নিষ্ঠুরতম, শক্তিশালী বাহিনীকে ডাকবেন আবু জাহিল এবং তার মাফিয়া বাহিনীর মোকাবেলায়। কোনো মানুষের ক্ষমতা নেই আল্লাহর تعالى এই বিশেষ বাহিনীর সামনে মুহূর্তের জন্যও টিকে থাকার।\nনা! ওর কথামত চলবে না। আমাকে সিজদা করো, আমার আরও কাছে আসো।\nআবু জাহিল এর কথায় পাত্তা দেওয়ার কোনো প্রয়োজন নেই। রাসুল যেন নিশ্চিত মনে আল্লাহর تعالى সামনে সিজদা করেন। আল্লাহর تعالى প্রতি আরও নিবেদিত হয়ে ইবাদত করেন। এই আয়াতে আজকের যুগের মুসলিমদের জন্য বিরাট শিক্ষা রয়েছে।\nইসলামের পথে যতই বাঁধা আসুক, রাজনৈতিকভাবে আমরা যতই সমস্যার মধ্যে থাকি না কেন, অন্য কারও কথায় আমাদের ভয় পাওয়ার প্রয়োজন নেই। আমরা নিশ্চিন্ত মনে আল্লাহর تعالى সামনে মাথা নত করবো, তাঁর تعالى আরও কাছে যাবো। প্রতিটি সমস্যা, প্রতিটি বাঁধা যেন আমাদের ঈমানকে আরও গভীর করে দেয়। আমরা যেন আল্লাহর تعالى আনুগত্যে আরও শক্তিশালী হই। কারণ যে সব বান্দারা শত সমস্যা এবং বাঁধার মধ্যেও ইসলাম মেনে চলেন, তারা বড়ই সম্মানিত মুসলিম। তাদের জন্য বিশাল পুরস্কার আল্লাহ تعالى তাঁর নিজের কাছে রেখেছেন।\nPosted on November 16, 2017 October 19, 2018 Author ওমর আল জাবিরCategories ৩০ পারা, আল-আলাক্ব, বিজ্ঞানTags আলাক্ব, জাহান্নাম, জ্ঞান, বিজ্ঞান, সৃষ্টি\nPrevious Previous post: পড়ো তোমার প্রভুর নামে, যিনি সৃষ্টি করেছেন —আল-আলাক্ব — পর্ব ১\nNext Next post: নিঃসন্দেহে আমি মানুষকে সবচেয়ে সুন্দর খাঁড়া গঠনে সৃষ্টি করেছি —আত-ত্বীন পর্ব ১\n5 thoughts on “তিনি মানবজাতিকে শিখিয়েছেন, যা তারা জানত না — আল-আলাক্ব — পর্ব ২”\nআলহামদুলিল্লাহ।আগের পর্ব পড়ার পর এই পর্বের জন্য অপেক্ষা করছিলাম।আল্লাহ আপনাকে উত্তম প্রতিদান দান করুক।আমীন ।\n“সে এগিয়ে গেলেও এক ভয়ংকর দৃশ্য দেখে সে ভয়ে ফিরে আসে।”\nআসসালামু আলাইকুম, এই রেফারেন্স গুলো কোথায় পাওয়া যাবে? মোবাইল ব্রাউজারে পড়ছি, আর্টিকেলের নিচে রেফারেন্সগুলো পেলাম না। অনেক ধন্যবাদ প্রাত্যহিক ব্যস্ততারর মাঝেও নিয়মিত পোস্ট করার জন্য।\nওয়ালাইকুম আসসালাম, এই আর্টিকেলের শেষে রেফারেন্সগুলো দিতে ভুলে গিয়েছিলাম। এখন দিয়ে দিলাম।


২২ ফেব্রুয়ারি ২০২০, ১৯:২৫\nছেলেদের প্লাস্টিক সার্জারি এবং রাবিনার প্রশ্ন - ছবি : সংগৃহীত\nখবরের শিরোনামে বারংবার উঠে এসেছে বলিউড অভিনেত্রীদের প্লাস্টিক সার্জারির কথা। কেবল জিম, ডায়েট কিংবা ওয়ার্কআউট-ই নয় নিজেকে সুন্দর দেখাতে তারা ভরসা রেখেছেন কৃত্রিম উপায়। কখনও ‘নোজ জব’ আবার কখনও ঠোঁটের ভোল একেবারে পাল্টে দিতে ‘লিপ জব’...এই চাহিদার যেন কোনো শেষ নেই। সব সময় যে, সকল অভিনেত্রীর অস্ত্রপচার সফল হয়েছে এমনটাও কিন্তু নয়। ঝুঁকি নিয়ে নির্দিষ্ট কোনো অঙ্গের ভোল বদলাতে গিয়ে পাল্টে গেছে ফেলেছেন পুরো চেহারাটাই! কখনও বা হাসির খোরাক হতে হয়েছে অনেক অভিনেত্রীকেই।\nবলিউডের অভিনেত্রীদের মধ্যে প্রথম লিপ জব করানোর সাহস দেখিয়েছিলেন প্রিয়াঙ্কা চোপড়া। তাই মিস ওয়ার্ল্ড জয়ী প্রিয়াঙ্কা আর এখনকার প্রিয়াঙ্কার চেহারার মধ্যে ফারাক চোখে পড়ার মতো। তবে মিডিয়ার সন্মুখে কখনই সে কথা স্বীকার করেনি তিনি। শিল্পা শেট্টিও রয়েছেন এই তালিকায়। এক বার নয় দু’বার ‘নোজ জব’ করিয়েছেন তিনি। তবে কোনো লুকোচুরি নয় প্রকাশ্যে শিল্পা স্বীকার করে নিয়েছেন তার প্লাস্টিক সার্জারির কথা। কাজল তার ‘ডাস্কি’ লুক নিয়েই বলিউডে রাজত্ব করে এসেছেন চিরকাল। কিন্তু হঠাৎ করে ‘দিলওয়ালে’ ছবির শুটিংয়ের আগে নিজের গায়ের রং বদলে ফেলে নেটাগরিকদের সমালোচনার মুখে পরতে হয়েছিল তাকে। অনুষ্কা শর্মাও নাকি ‘পিকে’ ছবিতে তার পারফেক্ট লুক আনতে করিয়েছিলেন ‘লিপ জব’।\nএই লিস্ট আদতে বড়ই লম্বা। কঙ্গনা রানাউত, ক্যাটরিনা কাইফ, মৌনী রায় আরও অনেক বলিসুন্দরীই প্লাস্টিক সার্জারির পথে হেঁটেছেন। শুধু এরাই নন একাধিক বার প্লাস্টিক সার্জারি করিয়েছিলেন শ্রীদেবী। আর সেই জন্যেই নাকি তার এই অকাল প্রয়ান বলিউডে এমন ধারনা অনেকেরই। করিনা কপূরের রেডিয়ো শোয়ে এসে বিতর্কিত প্রসঙ্গ তুললেন রবিনা টন্ডন।\nকেউ বলে প্রকাশ্যে কেউ বা করেন লুকিয়ে চুরিয়ে। কেবল অভিনেত্রীরাই নন যৌবন ধরে রাখতে, ত্বকে গ্লো আনতে অনেক অভিনেতারাও কসমেটিক সার্জারি করান। আমির খান থেকে শাহরুখ খান তালিকায় রয়েছেন অনেকেই। তবে নেটাগরিকদের টার্গেট কেবল মহিলারাই! কেন?\nসম্প্রতি করিনা কপূরের এক রেডিয়ো শো-তে অতিথি হয়ে এসেছিলেন রবিনা টন্ডন। করিনা তাকে প্রশ্ন ছুড়ে দেন কেন বলুন তো বলিউডে মহিলা শিল্পীদের উপর যৌবন ধরে রাখার এত প্রেসার? উত্তরে রবিনার জবাব ‘আমি মনে করি বাইরের সৌন্দর্যটা সম্পূর্ণই নির্ভর করে আপনার অন্তর কতটা যৌবন, কতটা সতেজ তার উপর।’ তিনি আরও বলেন, ‘কেন বলুন তো অভিনেত্রীদের প্লাস্টিক সার্জারি নিয়ে প্রেসার দেয়া? মিডিয়া ধরেই নেয় যে কোনো অভিনেত্রী হঠাৎ সুন্দরী হয়ে উঠলেন তার মানেই তিনি সার্জারি করিয়েছেন নিদেনপক্ষে বোটক্স। অভিনেতারাও তো এমনটা করিয়ে থাকেন, তবে কেন সব সময় শুধু মহিলাদের উপরেই আঙুল ওঠে? এটাও এক ধরনের বৈষম্য।’ তিনি মজার ছলে প্রশ্ন তুলেছেন অভিনেতারা পর্দায় গ্ল্যামারেস লুক ধরে রাখতে কি কোনো ম্যাজিক ড্রিঙ্ক খান?


সুফল আনবে ফ্যাক্টরিং ব্যবহার কর্মশালায় বক্তারা\nবাংলাদেশ ইন্সটিটিউট অব ব্যাংক ম্যানেজমেন্ট (বিআইবিএম) এবং দি ফ্যাক্টরস চেইন ইন্টারন্যাশনাল (এফসিআই), নেদারল্যান্ডস -এর ফ্যাক্টরিং শীর্ষক কর্মশালায় বলা হয়েছে, বাংলাদেশে আন্তর্জাতিক ফ্যাক্টরিংয়ের ব্যবহার রফতানি কার্যক্রম আরও বেগবান করবে। একই সঙ্গে দেশীয় আমদানিকারকরা তুলনামূলক কম খরচে আমদানি করতে পারবে। এতে ফ্যাক্টরিং ব্যবহারে আমদানি এবং রফতানিকারক উভয়ই সুফল পাবে।\nগতকাল রাজধানীর প্যান প্যাসিফিক সোনারগাঁও হোটেলে ‘ফ্যাক্টরিং’ শীর্ষক কর্মশালায় এ কথা বলা হয়েছে। এতে প্রধান অতিথি ছিলেন বাংলাদেশ ব্যাংকের ডেপুটি গভর্নর আহমেদ জামাল। বিশেষ অতিথি ছিলেন অ্যাসোসিয়েশন অব ব্যাংকারস, বাংলাদেশ লিমিটেডের চেয়ারম্যান এবং ঢাকা ব্যাংকের ব্যবস্থাপনা পরিচালক এবং প্রধান নির্বাহী কর্মকর্তা সৈয়দ মাহবুবুর রহমান। স্বাগত বক্তব্য রাখেন এফসিআই- এর সেক্রেটারি জেনারেল পিটার মুলরয়। সভাপতিত্ব করেন বাংলাদেশ ব্যাংকের নির্বাহী পরিচালক এবং বিআইবিএম’র মহাপরিচালক মহা. নাজিমুদ্দিন।\nকর্মশালায় আরও উপস্থিত ছিলেন পূবালী ব্যাংকের সাবেক ব্যবস্থাপনা পরিচালক এবং বিআইবিএম’র সুপারনিউমারারি প্রফেসর হেলাল আহমদ চৌধুরী, বিআইবিএম’র পরিচালক (গবেষণা, উন্নয়ন এবং কন্সালটেন্সী, প্রশাসন ও হিসাব) ড. প্রশান্ত কুমার ব্যানার্জ্জী; সোনালী ব্যাংকের সাবেক ব্যবস্থাপনা পরিচালক এস এ চৌধূরী; এফসিআই-এর রিজনাল ডিরেক্টর লী কেং লিয়ন; ট্রেড উইন্ড জিএমবিএসইচ’র বাংলাদেশের ব্যবস্থাপনা পরিচালক সোহেল জালি; প্রীমাডলার অপারেশনস বাংলাদেশ লিমিটেডের নন-এক্সিকিউটিভ চেয়ারম্যান নাসের বখতিয়ার আহমেদ এবং ওয়েলস ফার্গো ব্যাংকের রিজনাল ট্রেড সেলস ম্যানেজার ভিভেক শর্মা। বাংলাদেশ ব্যাংকের সহযোগিতায় বিআইবিএম এবং এফসিআই যৌথভাবে ফ্যাক্টরিং বিষয়ক এ কর্মশালার আয়োজন করে। এতে স্পন্সরিং করেছে প্রীমা ডলার এবং ট্রেড উইন্ড জিবিএইচ।


নদী নিয়ে বিরোধ নয়, আলোচনা: মনমোহন | blog.bdnews24.com - pioneer blog for citizen journalism in bangladesh\nনদী নিয়ে বিরোধ নয়, আলোচনা: মনমোহন\nবুধবার ০৭সেপ্টেম্বর২০১১, পূর্বাহ্ন ১২:২৩\nঢাকা, সেপ্টেম্বর ০৭ (বিডিনিউজ টোয়েন্টিফোর ডটকম)- চলতি সফরে তিস্তা ও ফেনী নদীর পানিবণ্টন চুক্তি না হলেও এ বিষয়ে আলোচনা চালিয়ে যাওয়ার কথা জানিয়েছেন ভারতের প্রধানমন্ত্রী মনমোহন সিং।\nমঙ্গলবার সন্ধ্যায় প্রধানমন্ত্রীর কার্যালয়ে শেখ হাসিনা ও মনমোহন সিংয়ের নেতৃত্বে ঢাকা-দিল্লি শীর্ষ বেঠক শেষে যৌথ সংবাদ সম্মেলনে তিনি এ কথা বলেন।\nতিনি বলেন, “অভিন্ন নদী নিয়ে বিরোধ নয়; বরং দুই দেশের সমৃদ্ধির অগ্রদূত হিসেবে এগুলো কাজ করতে পারে। উভয় দেশের কাছে গ্রহণযোগ্য, ন্যায্য ও বন্ধুত্বপূর্ণ উপায়ে তিস্তা ও ফেনী নদীর পানিবণ্টনে আলোচনা চালিয়ে যাওয়ার সিদ্ধান্ত হয়েছে।”\nপ্রতিবেশি দুই দেশের সম্পর্কের নতুন দিগন্তের সূচনা ঘটানোর লক্ষ্য মঙ্গলবার বেলা পৌনে ১২টায় শাহজালাল বিমানবন্দরে পৌঁছান মনমোহন। ঢাকায় নামার পর ১৯ বার তোপধ্বনির মধ্য দিয়ে তাকে স্বাগত জানানো হয়। বিমানবন্দরে তাকে অভ্যর্থনা জানান প্রধানমন্ত্রী শেখ হাসিনা।\nএই নিয়ে দ্বিতীয়বারের মতো ঢাকা এলেন মনমোহন সিং।\nতিনি বলেন, “২০০৫ সালে প্রধানমন্ত্রী হিসেবে ঢাকা সফরের পর এটি আমার দ্বিতীয় সফর। এই সময়ের মধ্যে বাংলাদেশে যে পরিবর্তন সূচিত হয়েছে তা দেখে আমি আভিভূত। অর্থনীতিতে বাংলাদেশ ভালো করছে এবং আর্থসামাজিক পরিবর্তনও বেশ অগ্রসর হয়েছে।”\nবাংলাদেশের সঙ্গে সর্বোচ্চ সুসম্পর্ক বজায় রাখার ক্ষেত্রে ভারতের জাতীয় ঐকমত্যের কথাও জানান মনমোহন সিং।\nবৈঠক প্রসঙ্গে তিনি বলেন, “প্রধানমন্ত্রী শেখ হাসিনার সঙ্গে বিভিন্ন বিষয় নিয়ে বিস্তারিত ও গভীর আলোচনা হয়েছে। ২০১০ সালে প্রধানমন্ত্রীর ঐতিহাসিক সফরের মাধ্যমে এসব বিষয় গতি পেয়েছে।\n“আমাদের অংশিদারিত্বকে একটি নতুন কাঠামো দেওয়ার বিষয়ে সিদ্ধান্ত হয়েছে। যার মাধ্যমে দ্বিপক্ষীয় সহযোগিতায় নতুন দৃষ্টিভঙ্গি তৈরির পাশাপাশি দক্ষিণ এশিয়ায় আঞ্চলিক সহযোগিতা জোরদার হবে।”\nএ সময় তিনি দহগ্রাম-আঙ্গরপোতা ছিটমহলবাসীর যাতায়াতের জন্য তিন বিঘা করিডোর ২৪ ঘণ্টা খোলা রাখার সিদ্ধান্তের কথা জানান।\nদুই দেশের বাণিজ্য ঘাটতি সম্পর্কে ভারতের প্রধানমন্ত্রী বলেন, “দুই দেশের বাণিজ্য ভারসাম্য সমস্যার বিষয়ে ভারত পূর্ণ সচেতন রয়েছে। বাংলাদেশের তৈরি পোশাক শিল্পের ৪৬টি পণ্যকে ভারতে শুল্কমুক্ত প্রবেশাধিকার দেওয়ার ঘোষণা দিতে পেরে আমি আনন্দিত।”\nপাশাপাশি সীমান্ত কাঠামোর উন্নয়নে কার্যকর পদক্ষেপ নেওয়ার সিদ্ধান্ত হয়েছে বলেও জানান তিনি।\nমনমোহন বলেন, “এর মাধ্যমে বাংলাদেশের পণ্য ভারতে সহজে প্রবেশ করতে পারবে। অশুল্ক পণ্য বিনিময়ের ক্ষেত্রে বাধা দূর করার বিষয়েও কথা হয়েছে।”\nভারতের প্রধানমন্ত্রী জানান, বাংলাদেশের উন্নয়ন সহায়তায় ভারত অঙ্গীকারাবদ্ধ। জাতীয় গ্রিডের সঙ্গে যুক্ত করার মাধ্যমে বাংলাদেশে বিদ্যুৎ সরবরাহ করা হবে। এ ছাড়া খুলনায় যৌথভাবে ১৩২০ মেগাওয়াট উৎপাদনক্ষম বিদ্যুৎকেন্দ্র স্থাপনের পরিকল্পনার কথাও জানান তিনি।\nভারতে বাংলাদেশের প্রকৃত সহযোগী হিসেবে উল্লেখ করে মনমোহন সন্ত্রাস ও জঙ্গি দমনে বাংলাদেশের কর্মকাণ্ডের জন্য প্রধানমন্ত্রী শেখ হাসিনার প্রশংসা করেন।\nঢাকা পৌঁছে দুপুর ১টায় সাভারে জাতীয় স্মৃতিসৌধে মুক্তিযুদ্ধে শহীদদের প্রতি শ্রদ্ধা জানান মনমোহন। বিকেল ৪টার পর পররাষ্ট্রমন্ত্রী দীপু মনি মনমোহন সিংয়ের সঙ্গে সোনারগাঁও হোটেলে সৌজন্য সাক্ষাৎ করেন। এরপর প্রধানমন্ত্রীর কার্যালয়ে শেখ হাসিনার সঙ্গে বৈঠক করেন মনমোহন। সেখানে দুদেশের মধ্যে আঞ্চলিক সহযোগিতা বিষয়ক ‘রূপরেখা’ চুক্তিসহ কয়েকটি বিষয়ে সমঝোতা স্মারক স্বাক্ষর হয়।\nতবে তিস্তা ও ফেনী নদীর পানিবণ্টন নিয়ে কোনো চুক্তি এবং ট্রানজিট বাস্তবায়নে দুদেশের মধ্যে সম্মতিপত্র বিনিময় হয়নি।\nবিডিনিউজ টোয়েন্টিফোর ডটকম/এএল/পিডি/০০০৮ ঘ.\nবুধবার ০৭সেপ্টেম্বর২০১১, পূর্বাহ্ন ১২:৩৯\nআশাহত,হতাশ, বিশ্বাস করতে পারছি না ভারতকে।\nবুধবার ০৭সেপ্টেম্বর২০১১, পূর্বাহ্ন ০২:১৮\nগাধার সামনে মুলো ঝুলানোর অব্বাস সিং সাহেবদের পুরোনো পদ্ধথি। আর সেই গাধার অভাব বাংলাদেশে নাই ।\nবুধবার ০৭সেপ্টেম্বর২০১১, পূর্বাহ্ন ০২:২০\nআহ্, আলোচনা! এ করেই চল্লিশ বছর গেলো, যাক আরোও গোটা দুই চল্লিশ।\nবুধবার ০৭সেপ্টেম্বর২০১১, পূর্বাহ্ন ০৩:৫৫\nশামীম এএইচএসএএন বলেছেনঃ\nইন্ডিয়া উইন অন ডিপ্লোমেকী ওভার দীপু মনি.\nবুধবার ০৭সেপ্টেম্বর২০১১, পূর্বাহ্ন ০৯:১৬\nবিশ্বাস করতে পারছি না ভারতকে।\nবুধবার ০৭সেপ্টেম্বর২০১১, অপরাহ্ন ১২:৫৫\nপানিই আমাদের মূল সমস্যা। মরণ বাধ ফারাক্কার কারণে দেশের দক্ষিণ পশ্চিম অঞ্চল মরু করণ শুরু হয়ে গেছে। ভারতের একতরফা পানি প্রত্যাহারের কারণে, আমাদের দেশ মরুভূমি হয়ে যাবে। তখন আমরা কোথায় বাস করব? আমাদের রাজনীতিবিদদের তো বিদেশে জয়গা জমি বাড়ি আছে তাদের কিছু হবে।


পর্যটন নগরী কক্সবাজারে আইকনিক রেলস্টেশন দৃশ্যমান – RailNewsBD.com\nTOPICS:আইকনিক রেলস্টেশনকক্সবাজার রেলওয়ে স্টেশনরেল ভবনরেলওয়ে স্টেশন\nপর্যটন নগরী কক্সবাজার কালাতলী হাঙর ভাস্কর্য মোড় থেকে পূর্ব দিকে পাঁচ কিলোমিটার গেলে কক্সবাজার সরকারি কলেজ ক্যাম্পাস। তার উল্টো দিকে ইলিয়াছ মিয়া চৌধুরী উচ্চবিদ্যালয়। বিদ্যালয়টির পাশ ঘেঁষে উত্তর দিকে চান্দের পাড়ায় চলে গেছে চার লেনের একটি কাঁচা রাস্তা। চান্দের পাড়া গ্রামটি পড়েছে কক্সবাজার সদর উপজেলার ঝিলংজা ইউনিয়নে। সড়কের শেষ প্রান্তে দাঁড়িয়ে আছে দক্ষিণমুখী ছয়তলা একটি ভবন।\nভবনটির মূল কাঠামোর নির্মাণকাজ শেষ। এখন ভবনের চারদিকে গ্লাস লাগানো ও ছাদের ওপর স্টিলের ক্যানোফি বসানোর প্রস্তুতি চলছে। ভবনের ভেতরে চলছে শীতাতপনিয়ন্ত্রণ যন্ত্র স্থাপন, ফায়ার ফাইটিং, স্যানেটারি, বৈদ্যুতিক যন্ত্রপাতিসহ নানা কাজ। মূল রেলস্টেশন ভবনের পূর্ব পাশে চলছে পদচারী–সেতু ও প্ল্যাটফর্ম তৈরির কাজ।\nসংশ্লিষ্ট সরকারি কর্মকর্তারা বলছেন, দেশের একমাত্র আইকনিক রেলস্টেশন এটি। ২৯ একর জমির ওপর গড়ে ওঠা রেলস্টেশন ভবনটি ১ লাখ ৮৭ হাজার ৩৭ বর্গফুটের। ২০২৩ সালের জুনের মধ্যে ঢাকা থেকে চট্টগ্রাম হয়ে সরাসরি কক্সবাজারে আসবে স্বপ্নের রেল।\nরেল প্রকল্পের প্রকল্প পরিচালক মফিজুর রহমান প্রথম আলোকে বলেন, স্বপ্নপূরণের পথে দ্রুতগতিতে এগিয়ে চলেছে দোহাজারী-কক্সবাজার রেললাইন প্রকল্পের কাজ। গত ৩১ মার্চ পর্যন্ত প্রকল্পের কাজ এগিয়েছে ৬৯ শতাংশ। ইতিমধ্যে কক্সবাজারের রামু, ঈদগাঁও, পেকুয়া ও চকরিয়া অংশে প্রায় ২৮ কিলোমিটার রেলট্রেক বসানোর কাজ শেষ হয়েছে। দিন–রাত কাজ করছেন ১৫০ জন প্রকৌশলীসহ প্রায় ২ হাজার শ্রমিক। এ ছাড়া আইকনিক রেলস্টেশন ভবন, ছোট-বড় সেতু, কালভার্ট, লেভেল ক্রসিং ও হাইওয়ে ক্রসিংয়ের কাজও পুরোদমে চলছে।\nঝিনুকাকৃতির আইকনিক ভবন\nচান্দের পাড়া গ্রামটি ছিল ধান চাষের জায়গা। এই জায়গা ভরাট করে চলছে আইকনিক রেলস্টেশন ভবনসহ নানা অবকাঠামোগত উন্নয়নকাজ। ৩ এপ্রিল সরেজমিনে দেখা গেছে, চান্দের পাড়ার মধ্যভাগে ২৯ একর জায়গাজুড়ে চলছে রেলস্টেশন নির্মাণযজ্ঞ।\nছয় শতাধিক শ্রমিক ও প্রকৌশলী স্টেশন ভবন, পদচারী–সেতু, প্ল্যাটফর্ম ও ১৯টির বেশি বহুতল ভবন নির্মাণ করছেন। ছয়তলা ভবনের কোথায় কী হচ্ছে, তার সবকিছু এই প্রতিবেদকের কাছে বর্ণনা দিলেন ঠিকাদারি প্রতিষ্ঠান বাংলাদেশের ম্যাক্স ইনফ্রাস্ট্রাকচার লিমিটেডের অ্যাসিস্ট্যান্ট ম্যানেজার শিশির মণ্ডল। তিনি বললেন, ছয়তলা রেলস্টেশনের মূল ভবনটির কাজ শেষ। এখন ভবনের চারদিকের গ্লাস ফিটিংস, ছাদের ওপর স্টিলের ক্যানোফি টানার প্রস্তুতি চলছে। এগুলো চীন থেকে আমদানি হবে। পাশাপাশি ভবনের দরজা–জানালা ফিটিংস, টাইলস, স্যানিটারি, বিদ্যুতের লাইন ও শীতাতপনিয়ন্ত্রণ যন্ত্র স্থাপনের কাজ চলছে।\nমূল ভবনের সামনে খোলা মাঠে তৈরি হবে ঝিনুকাকৃতির দৃষ্টিনন্দন একটি ফোয়ারা। যাত্রীরা ঝিনুক ফোয়ারা দিয়ে স্টেশনে প্রবেশ করবেন। তারপর চলন্ত সিঁড়ির মাধ্যমে পদচারী–সেতু হয়ে উঠবেন ট্রেনে। আবার ট্রেন থেকে নেমে ভিন্ন পথে বেরিয়ে যাত্রীরা পা বাড়াবেন সৈকতশহরে। এ জন্য তৈরি হচ্ছে গমন ও বহির্গমনের পৃথক দুটি সড়ক। থাকছে গাড়ি পার্কিংয়ের তিনটি বড় জায়গা।\nভবনের পূর্ব পাশে নির্মিত হচ্ছে ৮০ ফুট লম্বা পদচারী–সেতু। এর সঙ্গে যুক্ত হবে পৃথক তিনটি চলন্ত সিঁড়ি। বয়স্ক ও প্রতিবন্ধীদের জন্য রাখা হয়েছে বিশেষ ব্যবস্থা। ভবনের উত্তরে ৬৫০ মিটার দৈর্ঘ্য ও ১২ মিটার প্রস্থের তিনটি প্ল্যাটফর্ম তৈরি হচ্ছে। প্রতিটি প্ল্যাটফর্মের দৈর্ঘ্য ৬৫০ মিটার ও প্রস্থ ১২ মিটার।\nমূল ভবনের নিচতলায় থাকবে টিকিট কাউন্টার, অভ্যর্থনাকক্ষ, লকার, তথ্যকেন্দ্র, মসজিদ, শিশুদের বিনোদনের জায়গা, পেসেঞ্জার লাউঞ্জ ও পদচারী–সেতুতে যাতায়াতের পথ। দ্বিতীয় তলায় থাকবে শপিং মল, শিশুযত্নকেন্দ্র, রেস্তোরাঁ ইত্যাদি। তৃতীয় তলায় ৩৯ কক্ষবিশিষ্ট তারকামানের হোটেল; চতুর্থ তলায় রেস্তোরাঁ, শিশুযত্নকেন্দ্র, কনফারেন্স হল ও কর্মকর্তাদের কার্যালয়।\nদোহাজারী-কক্সবাজার রেলওয়ে প্রকল্পের (আইকনিক স্টেশন বিল্ডিং) কনস্ট্রাকশন ম্যানেজার মো. আবদুল জব্বার বলেন, ১০০ কিলোমিটারের নির্মাণাধীন রেলপথের সবচেয়ে বড় আকর্ষণ হচ্ছে আইকনিক এই রেলস্টেশন। যেখানে থাকছে তারকামানের হোটেল, শপিং মল, রেস্তোরাঁ, শিশুযত্নকেন্দ্র, লকার বা লাগেজ রাখার স্থান। ঢাকা-চট্টগ্রাম থেকে রাতের ট্রেন ধরে সকালে কক্সবাজারে নেমে পর্যটকেরা লাগেজ, মালামাল স্টেশনে রেখে সারা দিন সমুদ্রসৈকত বা দর্শনীয় স্থান ঘুরে রাতের ট্রেনে আবার ফিরতে পারবেন নিজ গন্তব্যে।\nরেলওয়ে প্রজেক্টের (আইকনিক স্টেশন বিল্ডিং) প্রকল্প ব্যবস্থাপক মো. ফরহাদ হোসাইন বলেন, ছয়তলা আইকনিক স্টেশন ভবনের মূল কাঠামোর নির্মাণকাজ শেষ হয়েছে। প্ল্যাটফর্ম ও পদচারী–সেতুর কাজও ৩০ শতাংশ এগিয়েছে। ছাদের কাঠামো স্থাপনসহ ভবনের অন্যান্য কাজ চলতি এপ্রিল মাসে শুরু হবে। বর্ষা মৌসুমেও কাজে সমস্যা হবে না। কারণ, ভবনের মূল কাঠামোর কাজ যেহেতু শেষ, ফলে এই কাজগুলো ভেতরে বসে করা যাবে। মেয়াদের দুই মাস আগেই যেন আইকনিক রেলস্টেশনের নির্মাণকাজ শেষ হয়, সে লক্ষ্যে পুরোদমে কাজ চালানো হচ্ছে। স্টেশন ভবনের পশ্চিম পাশে একসঙ্গে চলছে পাঁচতলা ২০টি ভবনের নির্মাণকাজ।


মুসলিম নারী বিয়ে করলেই পুরস্কার মিলবে লাখ টাকা! - The Dhaka Times\nদি ঢাকা টাইমস্ ডেস্ক ॥ এবার বিয়ে করলে পুরস্কার পাওয়া যাবে এমন ঘোষণা দিয়েছে ভারতের একটি হিন্দু মহাসভা। তারা ঘোষণা দিয়েছেন, মুসলিম নারী বিয়ে করলেই পুরস্কার মিলবে লাখ টাকা!\nভালোবাসা দিবসের রেশ কাটতে না কাটতেই নতুন এক কর্মসূচির ঘোষণা আসলো। আর এই নতুন কর্মসূচি ঘোষণা করেছে অখিল ভারত হিন্দু মহাসভা। এই কর্মসূচিতে হিন্দু যুবকদের অন্য ধর্ম বিশেষ করে মুসলিম নারীকে বিয়ে করার জন্য উৎসাহিত করা হচ্ছে।\nকর্মসূচির নাম রাখা হয়েছে ‘বেটি বাঁচাও, বহু লাও’। এটি করতে পারলে ওই হিন্দু ছেলেকে হিন্দু মহাসভার পক্ষ হতে এক লাখ টাকা পুরস্কার দেওয়ার কথা ঘোষণা করা হয়।\nধরমপাল সিওয়াচ এ বিষয়ে বলেছেন, ‘যে হিন্দু ছেলে মুসলমান নারীকে বিয়ে করবে, তাকে হিন্দু মহাসভার পক্ষ হতে দেওয়া হবে এক লাখ টাকা আর্থিক সাহায্য।’\nহিন্দু মহাসভা মনে করছে, ‘মুসলমানরা ‘লাভ জিহাদ’-এর মাধ্যমে বিয়ে করে মেয়েদের নিপীড়ন করছে। কিন্তু আমরা তাদের মেয়েদের সম্পূর্ণ স্বীকৃতি দেবো। তাছাড়া বিয়ে করলে তাদের কর্মসংস্থানের জন্যও সহযোগিতাও করা হবে।’\nউল্লেখ্য, ইতিপূর্বে ভালোবাসা দিবস উপলক্ষে ‘হিন্দু মহাসভার পক্ষ হতে বলা হয়, যদি কোনো মুসলমান বা খ্রিস্টান ছেলেকে হিন্দু মেয়ের সঙ্গে দেখা যায়, প্রথমে ভালোভাবে ধর্মান্তরকরণের জন্য বলা হবে। যদি তা না মানে, তাহলে তাকে অপহরণ করার পর জোর করে হিন্দু রীতি অনুসারে বিয়ে দেওয়া হবে।’\nমুসলিম নারীবিয়ে করলেপুরস্কার লাখ টাকাmatching lakh prizeMuslim women marry


ভারতের প্রধানমন্ত্রীর কাছে কী আবেদন পাকিস্তানি নেতার? - JONOPRIO:::\nHome আন্তর্জাতিক ভারতের প্রধানমন্ত্রীর কাছে কী আবেদন পাকিস্তানি নেতার?\nJONOPRIO24 at 19:36:00 আন্তর্জাতিক,\nজনপ্রিয় অনলাইন : সীমানা পেরিয়ে ভারতের প্রধানমন্ত্রী নরেন্দ্র মোদীর জনপ্রিয়তা যে অনেক দূর ছড়িয়েছে, সেটাই আরো একবার স্পষ্ট হল। বৃহস্পতিবার পাকিস্তানের মুত্তাহিদা কওমি মুভমেন্ট (MQM)-এর প্রধান আলতাফ হুসেন নরেন্দ্র মোদীর কাছে আবেদন জানান, তিনি যেন ‘মুহাজির’ বা পাকিস্তানি রিফিউজিদের কথা বলেন।\nআলতাফ হুসেন আরো বলেন, ভারতের প্রধানমন্ত্রীর কাছে আমি অভিযোগ জানাতে চাই যে, মোদী কখনও তাদের কথা বলেন না যারা কয়েক’শ বছর ধরে ভারতে থেকেছিলেন। আমাদের পূর্বপুরুষ ভারত পাকিস্তানে গিয়ে ভুল করেছিলেন। আমাদের কোনোদিনই পাকিস্তানি নাগরিকের সম্মান দেওয়া হয়নি। তাই পাকিস্তানের আর্মি, প্যারামিলিটারির বিরুদ্ধে সরব হওয়ার দাবি জানিয়েছেন তিনি। সূত্র: কলকাতা টুয়েন্টিফোর।


সালতামামী –ক্যানাডাবিডিনিউজের ৩য় বর্ষে পদার্পন ! – thecanadabdnews\nসালতামামী –ক্যানাডাবিডিনিউজের ৩য় বর্ষে পদার্পন !\nJuly 2, 2011 Canadabdnews Team Uncategorized 0\nসম্পাদকের ডেস্ক – ১ জুলাই ২০১২ ক্যানাডাবিডিনিউজ ৩য় বর্ষে পদার্পন করলো। বিগত ২ বছরে সিবিএন কম্যূনিটি ,পাঠক লেখক এবং দেশে ও বিদেশে ছড়িয়ে থাকা হাজারও বাঙ্গালীকে কতটুকু দিতে পেরেছে সে বিচারের ভার আপনাদের উপর রইলো। তবে আমাদের যাত্রা লগ্নে দেওয়া সেই প্রতিশ্রুতি থেকে আমরা বিচু্ৎত হই নাই। আমাদের লক্ষ্য সঠিক এবং সুদুর প্রসারী, তাই গতিও ধীর। এক ব্যাপক পরিবর্তনের লক্ষ্য নিয়ে আমরা এগুচ্ছি যা কঠিন, বন্ধুর এবং চ্যালেঞ্জিং। আমাদের যাত্রার অল্প দিনের মধ্যেই আমরা কম্যূনিটির ১২ বছরের সংক্ষিপ্ত ইতিহাস তুলে ধরেছি যা কমুনিটিতে ব্যাপক সাড়া জাগিয়েছে। সিনোপসিস এর মাধ্যমে কম্যূনিটি, দেশ এবং বিশ্বের বিভিন্ন বিষয় তুলে ধরা হচ্ছে যা ইতিমধ্যেই ব্যাপক প্রসংশা লাভ করেছে।\nশুধুই প্রসংশা কুড়ানো নয়, সংবাদ প্রকাশ ছাড়াও একটি ্স্বতন্ত্র বৈশিষ্ট নিয়ে আমরা কাজ করে চলেছি। ইন্টারনেটের আশির্বাদে বিশ্ব জুড়ে আজ লক্ষ সংবাদপত্র বের হচ্ছে প্রতি মূহুর্তে। তাই এই লক্ষ সংবাদপত্রের ভীড়ে হারিয়ে যাওয়া আমাদের উদ্দেশ্য নয়। সেই জন্য ব্যাতিক্রমী এক পরিবর্তনের উদ্দেশ্যই আমাদের লক্ষ্য। খবরের প্রাধান্য না দিয়ে কম্যূনিটির মৌলিক ইস্যু নিয়ে মন্তব্য প্রতিবেদন সিনোপসিস এবং খবরের বিশ্লেষন আমাদের কাছে মুখ্য। তাই আগামী বছরটিতে গুরুত্বপূর্ন তথ্য সমৃদ্ধ লেখা, ও সমালোচনা সময়ে সময়ে উপস্থাপন করা হবে। কম্যূনিটির অভ্যন্তরে ব্যপক পরিবর্তনের হাওয়া বয়ে যাচ্ছে। সোনা জ্বলে পুড়ে খাটি হয় ।এই পরিবর্তন’র হাওয়া ব্যাপক ভাবেই আসা প্রয়োজন। আমরা এই পরিবর্তন’র সাথী হতে দৃঢ় প্রতিজ্ঞ। কম্যূনিটিকে প্রগতিশীলতার সাথে তাল মিলিয়ে এগুতেই হবে। অন্ধত্ব, কুশিক্ষা আর অশিক্ষা থেকে মুক্তি হচ্ছে প্রগতিশীলতার প্রথম ছবক। সুতরাং প্রতিটি সংগঠন এবং ডেডিকেটেড ব্যক্তিকে এই লক্ষ্যই কাজ করতে হবে। ক্যানাডাবিডিনিউজ এই লক্ষ্য নিয়েই জন্মেছে এবং প্রতিশ্রুতিবদ্ধ। কোন পরিবর্তনই সহজ নয় এবং অবশ্যই সময় সাপেক্ষ। তাই নীরবে কাজ করে চলা এবং পরিবর্তন’র বিশ্বাস থেকেই আমরা কাজ করে যাচ্ছি। সিবিএন তার ৩য় বর্ষে সকল প্রগতিশীল দল , গোষ্ঠী, ব্যক্তির সাথে কাধে কাধ মিলিয়ে কাজ করার প্রতিশ্রুতি থাকলো ।\nসিবিএন তার ৩য় বর্ষে বাঙ্গালী ও বাঙ্গালী জাতীয়তা বাদের মৌলিক ইস্যূ নিয়ে একটি সেনসিটিভ আর্টিকল “ বাঙ্গালীর ডি এন এ টেষ্ট “ ধারাবাহিক ভাবে প্রকাশ করবে । আমাদের বিশ্বাস এই আর্টিকল নেটিভ বাংগালী ও পৃথিবীর বিভিন্ন প্রান্ত থেকে আসা বিভিন্ন জাতি গোষ্ঠী (সময়ে সময়ে বাংগালীর মূল স্রোতে মিশে যাওয়া ) পরিচয় নির্নয়ে সহায়ক হবে ।\nসিবিএন ৩য় বর্ষে পদার্পন উপলক্ষ্যে কম্যূনিটিতে বিশেষ এবং অসাধারন অবদানের জন্য আন্তরিক অভিবাধন জানাচ্ছে\n১। জনাব মোস্তাক আহমদ –কে । জনাব মোস্তাক টরন্টো ষ্টার মিডিয়া গ্রুপের ম্যাগাজিন “ক্যানাডিয়ান ইমিগ্রান্ট” ২০১২ সালের ক্যানাডার শ্রেষ্ঠ ২৫ জন ইমিগ্র্যান্ট এর মধ্যে একজন হওয়ার বিরল সম্মান অর্জন করেছেন ।\n২। জনাব তৌহিদ নোমান –কে । কম্যূনিটির শিক্ষা উন্নয়নে নিরলস পরিশ্রম করা এবং এর সুফলতা কম্যূনিটির মধ্যে ছড়িয়ে দিয়ে এক ব্যাপক “শিক্ষা মূখী সামাজিক আন্দোলন “ সৃষ্টি করার জন্য কম্যূনিটি এবং ওয়েস্টার্ন ইউনিভার্সিটি তাঁকে ইতিমধ্যে বরল সম্মান জ্ঞআপন করেছে ।


পশ্চিমবঙ্গে দুই বোর্ডের রেজাল্ট বেরিয়ে গিয়েছে। ‘ঢেলে’ নম্বর দেওয়া হয়েছে মাধ্যমিকে। এই অভিযোগে কৃতীদের স্বীকৃতি দিতে নারাজ এই সমাজের একদল ‘বিদগ্ধ’ ব্যক্তি। তবে চুপচাপ থাকতে পারেনি, কিছুটা ঘৃণার প্রকাশও জরুরি মনে করেছে তারা। তাই নিকৃষ্ট ভাষায় ট্রোল করেছে। আবার উচ্চ মাধ্যমিকের ক্ষেত্রে ঘটেছে কিছু উল্টো ব্যাপার। একাংশের অভিযোগ, তাদের প্রাপ্য নম্বর দেওয়া হয়নি। উচ্চ মাধ্যমিকের রেজাল্ট হল উচ্চশিক্ষাঙ্গনে প্রবেশের জাদুকাঠি। স্বভাবতই তারা ক্ষুব্ধ। নানাভাবে তা প্রকাশ করেছে। সর্বভারতীয় এবং বিভিন্ন রাজ্য বোর্ডের রেজাল্ট বেরিয়েছে অথবা বেরচ্ছে। অনুমান করা যায়, এরাজ্যের প্রতিক্রিয়ারই পুনরাবৃত্তি ঘটে চলেছে অন্যত্র। এবার সম্ভবত কোথাও স্বাভাবিক পরীক্ষা হয়নি। একাধিক বিকল্প উপায়ে মূল্যায়ন করা হয়েছে। এতে ছেলেমেয়েদের দোষ কতটা? বরং বলা যায়, তারা ক্ষতিগ্রস্ত হয়েছে। এই ক্ষতি পরিমাপের তুলাদণ্ড হয় না। ভালো রেজাল্ট বা কৃতিত্ব হল উদযাপনের সামগ্রী। কিন্তু এবার অত্যন্ত সফলরাও তা উদযাপনের সুযোগ পেল কই! এমনকী, কারও শুভেচ্ছা বার্তাও সম্ভবত পায়নি তারা। কিছু শুভাকাঙ্ক্ষী শুভেচ্ছা জানাতে গিয়েও থমকে গিয়েছেন হয়তো। ভেবেছেন, এই পরিবেশে আন্তরিক শুভেচ্ছাকে কটাক্ষ হিসেবে নেয় যদি! প্রকৃত মেধাবীদের মনে হয়েছে, স্বাভাবিক পরীক্ষার মাধ্যমে রেজাল্ট পেলে এই নম্বরই পেতাম। তাতে মাথা উঁচু থাকত। ভবিষ্যতেও কারও তির্যক চোখের সামনে পড়তে হতো না। সেই সুযোগ থেকে তারা বঞ্চিত হল। তারা পরিস্থিতির শিকার। এই পরিস্থিতি তারা তৈরি করেনি এবং এটা কাটিয়ে ওঠার ক্ষমতাও তাদের হাতে নেই। দেড় বছর অতিক্রান্ত, পৃথিবী মহামারীর কবলে। এমন পরিস্থিতি মোকাবিলার দায় ও দায়িত্ব প্রতিটা সরকারের। ভারতের সরকার বহুলাংশে ব্যর্থ হয়েছে। তার দায় ছেলেমেয়েদের ঘাড়ে চাপানো যায় না।\nকয়েক কোটি স্কুলপড়ুয়া টানা গৃহবন্দি। তারা স্কুলে যাচ্ছে না। স্কুল, শিক্ষক, সহপাঠীদের সঙ্গে প্রত্যক্ষ যোগ প্রায় ছিন্ন হয়ে গিয়েছে তাদের। কিছু শহুরে নামী স্কুলের ছেলেমেয়েরা অনলাইন ক্লাসের সুযোগটুকু পাচ্ছে। বাকিদের অবস্থা কহতব্য নয়। আলাদা করে উল্লেখ করতে হয় প্রত্যন্ত অঞ্চলের কথা। কাগজে এক ছাত্রের ছবি দেখলাম, গাছের মাথায় আশ্রয় নিয়েছে ইন্টারনেট সিগন্যাল পাওয়ার আশায়! শিক্ষা একটা অধিকার। এতভাবে তার লঙ্ঘনকে আপনি মানবাধিকার লঙ্ঘন বলবেন না?\nবুথের বাইরে গণ্ডগোলও শাস্তিযোগ্য অপরাধ। ৩২ বছরের পুরনো এক মামলার রায়ে স্পষ্ট করল সুপ্রিম কোর্ট। সর্বোচ্চ আদালত তার পর্যবেক্ষণে জানিয়েছে, শক্তিশালী গণতন্ত্রের স্বার্থে ভোটারের গোপনীয়তা রক্ষা জরুরি। বুথ দখল ও ভোট জালিয়াতি কড়া হাতে দমন করতে হবে। মামলাটি তৎকালীন বিহার (এখন ঝাড়খণ্ড) রাজ্যের। পাতন থানা এলাকায় বুথের বাইরে ক্যাম্পে ছিলেন একটা রাজনৈতিক দলের কিছু কর্মী। সকালে পাশের গ্রামের বিরোধী রাজনৈতিক দলের কিছু সশস্ত্র লোক জুটে তাঁদের উপর ব্যাপক হামলা করে। একাধিক ব্যক্তি গুলিতে জখম হন। ১৫ জনের নামে চার্জশিট দেয় পুলিস। মামলা নিম্ন আদালত ও হাইকোর্ট ছুঁয়ে গড়ায় শীর্ষ আদালত অব্দি। শেষপর্যন্ত গত ২৩ জুলাই রায় দেয় সুপ্রিম কোর্ট। অপরাধীদের ৬ মাসের কারাদণ্ড বহাল রয়েছে। কোর্টের পর্যবেক্ষণ হল: বুথ দখল ও ভোট জালিয়াতির ঘটনা আইনের শাসন ও গণতন্ত্রকে সরাসরি প্রভাবিত করে। পছন্দের প্রার্থীকে ভোট দেওয়ার সুযোগ নিশ্চিত করতে হবে। অবাধ নির্বাচনই গণতন্ত্রের ভিত্তি। তাই লোকসভা ও বিধানসভা ভোটের গোপনীয়তা রক্ষা বাধ্যতামূলক। ভোটদানের স্বাধীনতা আসলে মত প্রকাশের স্বাধীনতা। তা নষ্ট হতে দেওয়া যায় না। সুষ্ঠু ও অবাধ নির্বাচনের কথা মুখে বলা হলেও তা বহুলাংশে হরণই হয়। ভোটগ্রহণকালে বুথের মধ্যে গণ্ডগোল নিয়ে একাধিক আইনি পদক্ষেপের কথা সবার জানা। কিন্তু বুথের বাইরের ঝামেলাকে এতদিন গুরুত্বই দেওয়া হয়নি। ভবিষ্যতের নির্বাচনী গণ্ডগোল কড়া হাতে মোকাবিলার অস্ত্র পেল এবার পুলিস ও কমিশন। কিন্তু এই হাতিয়ার প্রয়োগের হিম্মত সরকারি প্রশাসন ও কমিশনের কতটা হবে? আগাম সংশয় রয়েই যাচ্ছে।\nঅন্যদিকে, একজন ভোটপ্রার্থীর অধিকার লঙ্ঘনও সমান গুরুত্বপূর্ণ। একজন ধনী বা প্রভাবশালী প্রার্থী যখন টাকার বিনিময়ে ভোট কেনেন তখন অন্য প্রার্থীদের অধিকার নস্যাৎ হয়ে যায়। তাই এমন অপরাধে কোনও এমপি যখন দোষী সাব্যস্ত হন তখন আদালতের ভূমিকার প্রশংসা প্রাপ্য। ২৪ জুলাই লোকসভার টিআরএস সদস্য কবিতা মালোথ ও তাঁর সহযোগী সওকত আলিকে দোষী সাব্যস্ত করেছে হায়দরাবাদের বিশেষ দায়রা আদালত। ২০১৯ সালে ভোটারদের ঘুষ দেওয়ার অপরাধে তাঁদের ৬ মাসের জেল এবং অর্থদণ্ড দেওয়া হয়েছে। ‘ট্র্যাডিশন’ মেনে তাঁরাও উচ্চ আদালতে যাচ্ছেন অবশ্য। এ দুটি ব্যতিক্রমী দৃষ্টান্ত। এখানেই ভারতের সাধারণ প্রশাসন এবং নির্বাচন কমিশনের ব্যর্থতা।\nসব পরিবারের অধিকার স্বাস্থ্যকর জ্বালানি ও শক্তি। অথচ উজ্জ্বলা যোজনার অতি দরিদ্র গ্রাহকরা ক্রমশ নিষ্ক্রিয় হয়ে যাচ্ছেন। এজন্য সরকারের ভুল আর্থিক নীতি ছাড়া কাকে দায়ী করা যায়? খবরে প্রকাশ, মালদহে গঙ্গার ভাঙন ফের তীব্র হয়েছে। বৈষ্ণবনগরের ৫০টি বাড়ি তলিয়ে গিয়েছে নদীগর্ভে। এটা মুর্শিদাবাদ, নদীয়া, বর্ধমানের একাংশেরও বারোমাস্যা। কিন্তু কাতর আর্জির সামনে কোনও প্রতিকার নেই। ঝাড়খণ্ডে এমন এক গ্রামের খোঁজ মিলল যেখানে প্রধানমন্ত্রী আবাস যোজনার কোনও বেনিফিসিয়ারি নেই! জঙ্গল পরিবেষ্টিত বিয়াওয়ারা টলি ‘মাওবাদী অধ্যুষিত’! আর এই জনশ্রুতিরই মাশুল গুনছে সেখানকার হতদরিদ্র মানুষগুলো। নস্যাৎ হয়ে গিয়েছে তাদের গৃহের অধিকার। রেলের ৩ লক্ষাধিক শূন্যপদে নিয়োগ কবে? জানে না মন্ত্রক। আরও নানা সংস্থায় হাজার হাজার চাকরির সুযোগ হেলায় নষ্ট হচ্ছে। বছরে ২ কোটি চাকরির প্রতিশ্রুতির এই ফলশ্রুতিকে আপনি কীভাবে ব্যাখ্যা করবেন?\nসর্বশেষ ‘মন কি বাত’-এ মোদি শুনিয়েছেন: টিকা নিলেই চণ্ডীগড়ের হকার সঞ্জয় রানা বিনামূল্যে ছোলা-ভাটুরে খাওয়াচ্ছেন। কেন? টিকাকরণে উৎসাহ দিতে। হায়, টিকার সাপ্লাই দেবেন মোদিজি তবে না মানুষ টিকা নেবে, আর তার প্রমাণপত্র দাখিল করবে রানার কাছে! বাংলায় এবং ভারতের আরও নানা জায়গায় টিকাকরণের ছবিটা কী বলে? স্থানীয় শাসকদলের রং বিচার করে ভ্যাকসিনের সাপ্লাইও অব্যাহত। এসব মানবাধিকার লঙ্ঘন নয়?\nজীবন পেরিয়ে যায় যেমন-তেমন করে। মৃত্যুটাও এদেশে মৃত্যুর মতো নয়। বেশিরভাগের। অস্বাভাবিক। গণকবর, গণচিতা, গঙ্গা-যমুনায় লাশের মিছিল! কী প্রমাণ করে? অস্বাভাবিক মৃত্যু আর হত্যার মধ্যে তফাতটা সূক্ষ্ম, এই যা। এ মানবাধিকার লঙ্ঘন নয়?\nসব মিলিয়ে পরিষ্কার হয় মার্কিন বিদেশ সচিব অ্যান্টনি ব্লিনকেনের ভারত সফর সূচিতে ‘মানবাধিকার ও গণতন্ত্র’ শব্দ দুটির অবস্থান কেন এত স্পর্শ করছে, আপত্তিকর ঠেকছে! দেখে নিই স্বাধীনতার আন্তর্জাতিক সূচক ভারতের স্বাধীনতার সাড়ে সাত দশক পূর্তির প্রাক্কালে কেমন? ব্যক্তিগত, নাগরিক ও অর্থনৈতিক-সহ মোট ৭৬টি ইন্ডিকেটরের ভিত্তিতে ১৬২টি দেশের হিউম্যান ফ্রিডম ইনডেক্স নির্ণয় করা হয়। ২০২০-র রিপোর্ট বলছে: সবচেয়ে বেশি স্বাধীনতা ভোগ করে নিউজিল্যান্ডের নাগরিকরা। আর অত্যন্ত মর্মান্তিক হাল সিরিয়ায়। ভারতের পজিশন ১১১! তার সোজা-সাপ্টা মানে, মোদির ভারতের অবস্থান খারাপের দিকেরই শীর্ষে! আমাদের জন্য দুটি সান্ত্বনা: চীন ও পাকিস্তানের র‌্যাঙ্ক যথাক্রমে ১২৯ ও ১৪০।


বিএনপির অবস্থান ম্যাচিউরড, ধারাবাহিকতা বজায় রাখার পরামর্শ\n৩ মিনিট আগের আপডেট ; সকাল ০৮:১৮ ; সোমবার ; ফেব্রুয়ারি ১৮, ২০১৯\nপ্রকাশিত : ২০:৩৮, ফেব্রুয়ারি ১৫, ২০১৮ | সর্বশেষ আপডেট : ২২:০৯, ফেব্রুয়ারি ১৫, ২০১৮\nজিয়া অরফানের ট্রাস্ট দুর্নীতি মামলায় বিএনপি চেয়ারপারসন খালেদা জিয়া কারাগারে গেলেও দলটির যে শান্তিপূর্ণ কর্মসূচি ও আন্দোলনের ধারাবাহিকতা- তা দেখেই বোঝা যায় বিএনপি আগের চেয়ে অনেক ম্যাচিউরড অবস্থানে রয়েছে। বর্তমানে বিএনপি যে ধরনের সংকটে রয়েছে এমন সংকটে একসময় আওয়ামী লীগও ছিল। ফলে বিএনপি তাদের শান্তিপূর্ণ কর্মসূচি এভাবে এগিয়ে নিলে আন্দোলন আগামীতে আরও বেগবান হবে বলে মন্তব্য করেছেন বিশ্লেষকরা।\nবৃহস্পতিবার (১৫ ফেব্রুয়ারি) বিকাল ৪টায় রাজধানীর শুক্রাবাদে অনলাইন নিউজ পোর্টাল বাংলা ট্রিবিউন আয়োজিত ‘বিএনপি এখন কোন পথে?’ শীর্ষক বৈঠকিতে এসব কথা বলেছেন বক্তারা।\nবিএনপির আন্দোলনের সঙ্গে মানুষ আছে দাবি করে বাংলা ট্রিবিউন বৈঠকিতে বিএনপি ভাইস চেয়ারম্যান ইনাম আহমদ চৌধুরী বলেন, ‘বোঝাই যাচ্ছে আন্দোলনে জনগণ স্বতস্ফূর্তভাবে এগিয়ে আসছে। এরা তো সবাই বিএনপির কর্মী নন। তারা বিএনপিকে পছন্দ করেন। তারা চান বিএনপিকে ভোট দিতে। গণজাগরণ সৃষ্টি হয়েছে। প্রতিনিয়ত মানুষ এই আন্দোলনের সঙ্গে রয়েছে।’\nবিএনপি ভাইস চেয়ারম্যান ইনাম আহমদ চৌধুরী আরও বলেন, ‘এই আন্দোলনটিই শান্তিপূর্ণ। ফলে বলে দেওয়া যায়, এই আন্দোলনটিকে সহিংস রূপ দেওয়ার কোনও লক্ষণ নেই। এটা সত্যিকার অর্থেই শান্তিপূর্ণ। বিএনপির নেতাকর্মীদের ওপরে নির্দেশনা রয়েছে, কোনওভাবেই উত্তেজিত হয়ে আন্দোলন করা যাবে না। এ কারণেই যতগুলো কর্মসূচি ঘোষণা করা হয়েছে তার সবগুলোই শান্তিপূর্ণভাবে পালন করা হয়েছে। তবে গত কয়েকদিনে কয়েক হাজার মানুষকে গ্রেফতার করা হয়েছে। বিএনপি নেতাকর্মীদের যেভাবে গ্রেফতার করা হচ্ছে তাতে বিএনপির নির্বাচনে যাওয়া হয়তো সম্ভব নাও হতে পারে।’\nএদিকে বিএনপির সমস্যাকে সাময়িক সমস্যা বলে অভিহিত করেছেন অর্থনীতিবিদ ড. মাহবুবউল্লাহ। তিনি বলেন, ‘বিএনপি যে সাময়িক সমস্যায় পড়েছে তা অতিক্রম করা খুব একটা কঠিন হবে না।’\nড. মাহবুবউল্লাহ আরও বলেন, ‘নীতি ও আদর্শে বিশ্বাসী মানুষ অবশ্যই বাংলাদেশের ঘরে আছে। আর এরাই বিএনপির শক্তি। এরাই বিএনপির হাল ধরবে। মানুষের কতগুলি মৌলিক ভাবনা থাকে, বিএনপির সেই ভাবনাই বিএনপিকে টিকিয়ে রাখবে। বর্তমানে বিএনপি শান্তিপূর্ণভাবে যতটা জনমত তৈরি করতে পারছে, তাতেই বোঝা যায় এই জনমত বিএনপির নেতৃত্বকে এগিয়ে রাখবে।’\nতিনি আরও বলেন, ‘আমরা যদি রাজনীতি বুঝে থাকি, তাহলে বুঝতে হবে রাজনীতির নীতিগত বৈশিষ্ট্য থাকে। রাজনীতি হলো একটি গতিশীল প্রক্রিয়া। এটা কখনও গড়ায়, কখনো হাঁটে, কখনও দৌড়ায়। বিএনপি দলটি অতীতে অনেকবার নানান সমস্যায় পড়েছে। জিয়ার পরে খালেদা জিয়া একজন অরাজনৈতিক নারী ছিলেন। তিনি শক্তভাবে দলটির হাত ধরেছিলেন। একসময় আওয়ামী লীগের বড় বড় নেতারা কেউই কারাগারের বাইরে ছিলেন না।’\nএদিকে বিএনপি কখনোই প্রকৃত রাজনৈতিক দল নয় বলে মন্তব্য করেছেন আওয়ামী লীগের সাংগঠনিক সম্পাদক মহিবুল হাসান চৌধুরী নওফেল। তিনি বলেন, ‘বিএনপি কখনোই প্রকৃত রাজনৈতিক দল নয়। সাংগঠনিকভাবে বিএনপির দুর্বলতা আছে। বিএনপি বর্তমানে যেদিকে যাচ্ছে তাতে তাদের নৈতিকতা নিয়ে প্রশ্ন আছে।’\nবাংলা ট্রিবিউন আয়োজিত ‘বিএনপি এখন কোন পথে?’ শীর্ষক বৈঠকিতে তিনি আরও বলেন, ‘বর্তমানে যিনি (খালেদা জিয়া) কারাগারে আছেন, তার বিরুদ্ধে দুর্নীতির অভিযোগ শুধু অভিযোগের মধ্যে সীমাবদ্ধ নয়। তাকে তো রায়ের মধ্যে দিয়ে কারাগারে রাখা হয়েছে। একজন দণ্ডপ্রাপ্ত আসামিকে ফেরত নেওয়ার জন্য আন্দোলন করা কতখানি নৈতিক ও যৌক্তিক তা নিয়ে প্রশ্ন রয়েছে। বিএনপিও হয়ত সেটা বোঝে। তারা নিজেদের মধ্যেও এ ব্যাপারে দোদুল্যমান অবস্থায় রয়েছে। বর্তমানে তাদের নৈতিক অবস্থান খুবই দুর্বল।’\nতবে বিএনপি আগের যে কোনও সময়ের চেয়ে এখন ভালো অবস্থানে আছে বলে মনে করেন সাপ্তাহিক’র সম্পাদক গোলাম মোর্তোজা। জিয়া অরফানেজ ট্রাস্ট দুর্নীতি মামলায় বিএনপি চেয়ারপারসন খালেদা জিয়ার কারাদণ্ডের রায়ের পরিপ্রেক্ষিতে বিএনপি নৈতিক সংকটে নেই বলে দাবি করেছেন তিনি।\nগোলাম মোর্তোজা বলেন, ‘নৈতিকতার বিষয়টি রাজনৈতিক দলগুলোতে খুব একটা গুরুত্বপূর্ণ ছিল না। তাই যদি হতো, এরশাদসহ প্রায় রাজনৈতিক দলগুলো নৈতিকভাবে রাজনীতি করতে পারত না। কারণ, নেতাকর্মীদের দুর্নীতির ইতিহাস একদিনের নয়। ফলে যে নৈতিক অবস্থানের কথা আমরা বলি, সেই নৈতিক অবস্থায় কখনও কেউ ছিল না। তারই ফলশ্রুতিতে বিএনপি নৈতিক সংকটে নেই।’\nতিনি আরও বলেন, ‘আবার বিএনপির সাংগঠনিক বিষয়ে যদি বলি, তাতে আমি বলতে পারি- বিএনপির সাংগঠনিক শক্তি এখন যেমন, এমন এর আগে কখনও তেমন ছিল কিনা আমার মনে হয় না। খালেদা জিয়া কারাগারে যাওয়ার পর আজ যদি বিএনপি জ্বালাও-পোড়াও করতো, তাহলে আওয়ামী লীগ বেশ খানিকটা সুবিধাজনক অবস্থায় থাকতো। কিন্তু বিএনপি এখন পর্যন্ত বেশ ম্যাচিউরড আন্দোলন করছে। এটা স্বীকার করতেই হবে।’\nএসময় বাংলা ট্রিবিউনের হেড অব নিউজ হারুন উর রশীদ বলেন, ‘যে কোনও রাজনীতির ভবিষ্যৎ নিয়ে আঁচ করা খুব কঠিন। তবে আমি মনে করি বর্তমানে বিএনপির আন্দোলন সঠিক ট্র্যাকেই আছে।’\nএ প্রসঙ্গে তিনি বলেন, ‘এর আগে ২০১৪ সালের ৫ জানুয়ারি দেশে যে ইলেকশন হয়েছে তা অংশগ্রহণমূলক হয়নি। এটা আওয়ামী লীগ নিজেও স্বীকার করে। বিএনপি যেহেতু সারাদেশে জ্বালাও-পোড়াও ও তাণ্ডব চালিয়েছিল, তার কারণে এর দায় টেকনিক্যালি বিএনপির ওপর চাপাতেও পেরেছিল আওয়ামী লীগ। ফলে একপাক্ষিক নির্বাচনের বিষয়টি ক্যাশ করতে পারেনি বিএনপি। কিন্তু এবার খালেদা জিয়াকে কারাগারে পাঠানোর পর সেরকম হয়নি।\nতিনি আরও বলেন, ‘আমি মনে করি, পজিটিভ রাজনৈতিক আন্দোলনে ব্যর্থতা বলে কিছু নেই। সফলতা বলতে কি বিএনপিকে ক্ষমতায় যাওয়া বোঝাবে? বিষয়টি তেমন নয়। এখন বিএনপি যে স্টাইলে আন্দোলন করছে এটা বিএনপির সফলতা। পাবলিক সেটা পছন্দ করছে। বিএনপি নাশকতা না করায় সরাকার সেই অর্থে গ্রেফতার অভিযান চালাতে পারছেনা, এটা বিএনপির সফলতা।’\nএর আগে বৈঠকির শুরুতেই বিএনপি’র ভাইস চেয়ারম্যান ইনাম আহমদ চৌধুরী এবং অর্থনীতিবিদ ড. মাহবুবউল্লাহ’র কাছে দুটি প্রশ্ন রাখেন বাংলা ট্রিবিউনের সিনিয়র রিপোর্টার সালমান তারেক শাকিল।\nতিনি বলেন, ‘খালেদা জিয়া করাগারে যাওয়ার পরে নানা ধরনের কর্মসূচি ঘোষণা করা হয়েছে এবং কর্মসূচিগুলো পালন করা হচ্ছে। এ বিষয়ে বিএনপির ভাইস চেয়ারম্যান ইনাম আহমেদ চৌধুরীর কাছে আমার প্রশ্ন, ‘খালেদা জিয়া কারাগারে যাওয়ার পর বিএনপির আন্দোলনের যে ধারাবাহিকতা দেখতে পারছি তাতে খালেদা জিয়ার মুক্তির আন্দোলন কতটা ত্বরানিত হবে?’\nঅর্থনীতিবিদ ড. মাহবুবউল্লাহ;র কাছে সালমান তারেক শাকিলের প্রশ্নটি হলো, ‘১৯৭৮ সালের পর থেকে বিএনপি অনেকগুলো ক্রাইসিস মোকাবেলা করেছে, আমরা দেখেছি। জিয়াউর রহমানের হত্যা থেকে শুরু করে ১/১১ সরকারের সময় খালেদা জিয়া কারাগার যাওয়া, এর মধ্যেও দলের ভাঙন পাল্টা-ভাঙনও দেখেছি। ফলে বিএনপির বিগত দিনের সংকটের জায়গা থেকে আজকের এই সংকট ভবিষ্যতে বিএনপির জন্য কতটুকু গুণগত পরিবর্তন আনবে।?’ এসব প্রশ্নে জবাবে বৈঠকিতে কথা বলেছেন আনাম আহমদ চৌধুরী ও ড. মাহবুবউল্লাহ।\nমাহমুদুল হকের সঞ্চালনায় বৈঠকিতে আরও অংশ নিয়েছেন বিএনপির ভাইস চেয়ারম্যান ইনাম আহমেদ চৌধুরী, অর্থনীতিবিদ ড. মাহবুব উল্লাহ, সাপ্তাহিকে’র সম্পাদক গোলাম মোর্তোজা, আওয়ামী লীগের সাংগঠনিক সম্পাদক মহিবুল হাসান চৌধুরী নওফেল, বাংলা ট্রিবিউনের হেড অব নিউজ হারুন উর রশীদ ও সিনিয়র রিপোর্টার সালমান তারেক শাকিল। বাংলা ট্রিবিউন স্টুডিও থেকে এ আয়োজন সরাসরি সম্প্রচার করেছে এটিএন নিউজ।\nবিএনপির নির্বাচনে যাওয়া নাও হতে পারে: ইনাম আহমদ চৌধুরী\nবিএনপি সাময়িক সমস্যায় পড়েছে, অতিক্রম করা কঠিন হবে না: ড. মাহবুবউল্লাহ\nবিএনপি প্রকৃত রাজনৈতিক দল নয়: মহিবুল হাসান চৌধুরী\nবিএনপি নৈতিক সংকটে নেই: গোলাম মোর্তোজা\nবিএনপির আন্দোলন সঠিক ট্র্যাকেই আছে: হারুন উর রশীদ\nমানবাধিকার লঙ্ঘনের অভিযোগ জানাতে হটলাইন ‘১৬১০৮’\nজোট সরকারকে ক্ষমতায় আনার বিকল্প নেই: এম এ আউয়াল


বন্ধুদের প্রভাব কি আপনার স্বাস্থ্যের জন্য খারাপ হতে পারে? | are friend affecting your health - Bengali Oneindia\nUpdated: Thu, Jan 2, 2020, 12:49 [IST]\nবছরের শুরুতে অনেক মানুষ নতুন করে স্বাস্থ্যকর একটি জীবনযাপনের চেষ্টা শুরু করবেন।\nঅনেকে হয়তো অস্বাস্থ্যকর খাবার বাদ দেবেন, অথবা সপ্তাহ শেষে শরীর চর্চা ক্লাসে যাওয়ার ব্যাপারে মনোযোগী হবেন। সেটা তাদের জন্য সহজ হবে যদি বন্ধু এবং পরিবারের সদস্যরাও একই ধরণের পরিবর্তন আনেন।\nকিন্তু যেসব সিদ্ধান্ত আমাদের স্বাস্থ্যের ওপর প্রভাব ফেলে, তার সবকিছু ইচ্ছা করে করা হয় না। অনেক সময় আমাদের বন্ধু, সহকর্মী এবং পরিবারের সদস্যদের আচরণ আমাদের আচরণের ওপরেও প্রভাব ফেলে।\nতবে দুর্ভাগ্যজনক ব্যাপার হলো, আমরা এমন সব আচরণও নকল করে থাকি, যা আমাদের স্বাস্থ্যের জন্য খারাপ - যেমন ধূমপান করা অথবা বেশি খাওয়া।\nএর মানে হলো, ব্যক্তি থেকে ব্যক্তিতে তখন হৃদরোগ, মস্তিষ্কে রক্তক্ষরণ এবং ক্যান্সারের মতো অসংক্রামক রোগ অনেকটা সংক্রমণের মতো করে ছড়িয়ে যায়।\nআপনার বন্ধুরা কি আপনাকে স্থূল করে তুলতে পারে?\nযেসব মানুষকে আমরা মূল্যায়ন করি এবং নিয়মিতভাবে মিশি, তাদের সঙ্গে আমাদের একটি সামাজিক যোগাযোগ বলয় তৈরি হয়ে থাকে।\nম্যাসাচুসেটসের একটি শহর ফ্রামিংহ্যামে হৃদরোগ নিয়ে ১৯৪০ দশকের শেষ থেকে শুরু করে পরবর্তী তিন প্রজন্মের বাসিন্দাদের ওপরে গবেষণা করা হচ্ছে, যেখানে সামাজিক যোগাযোগের ক্ষমতার ওপরে গুরুত্ব দেয়া হয়।।\nগবেষণায় ইঙ্গিত দেয়া হয় যে, একজন ব্যক্তির স্থূল হয়ে ওঠার সম্ভাবনা অনেক বেশি হবে যদি তার ঘনিষ্ঠ সার্কেলে কেউ স্থূল হয়ে ওঠেন।\n'আমার জীবনের ৪০ বছর ফিরে পেতে চাই'\nস্বাস্থ্য: হৃদরোগ ঠেকাতে খাদ্যভ্যাসে ৫টি পরিবর্তন\nঅ্যালকোহলে নির্ভরশীল পুরুষেরা নির্যাতক বেশি হয়\nসেখানে বলা হয়, এটা যদি বন্ধুদের মধ্যে ঘটে, তাহলে সম্ভাবনা হবে ৫৭%, ভাই বোনের মধ্যে হলে সম্ভাবনা হবে ৪০% এবং সঙ্গী হলে সেই সম্ভাবনা ৩৭% হবে।\nএই প্রভাব আরো বেশি সুস্পষ্ট হবে যদি এই দুইজন ব্যক্তি একই লিঙ্গের হন এবং একজন আরেকজনের ব্যাপারে গুরুত্বের সঙ্গে ভাবেন।\nউদাহরণ দিয়ে বলা যায়, ফ্রামিংহ্যাম গবেষণায় বলা দেয়া হয়েছে যে, প্রতিবেশীর সঙ্গে প্রতিদিন দেখা হলেও, যদি তাদের মধ্যে কোন ঘনিষ্ঠ সম্পর্ক না থাকে তাহলে একজনের কারণে আরেকজনের ওজন বাড়ার কোন সম্ভাবনা নেই।\nম্যাসাচুসেটসের একটি শহর ফ্রামিংহ্যামে হৃদরোগ নিয়ে সবচেয়ে দীর্ঘ গবেষণা চলছে\nদুজনের বন্ধুত্ব যদি একই রকম না হয়, যেমন একজন ব্যক্তি আরেকজনকে যতটা গভীরভাবে ভাবেন, অন্যজন তা ভাবেন না, তাহলেও বিষয়টি আলাদা হবে। যদি গভীরভাবে ভাবেন, তিনি অন্যজনের দ্বারা প্রভাবিত হবেন, কিন্তু অন্যজন তার দ্বারা হবেন না।\nবন্ধু এবং পরিবারের সদ্যদের কারণে তালাক, ধূমপান এবং মদ্যপানের প্রবণতা বাড়ে বলে গবেষণায় দেখা গেছে।\nগবেষণার প্রাপ্ত এসব তথ্যের বিশেষ গুরুত্ব আছে। যদিও বয়স বাড়ার সঙ্গে সঙ্গে এবং আরো অনেক আচরণ আমাদের স্বাস্থ্যের ওপর প্রভাব ফেলতে পারে, কিন্তু বিশেষ কিছু আচরণের ফলে সাধারণত অসংক্রামক কিছু ব্যাধির প্রবণতা দেয়া যায়:\nশারীরিক পরিশ্রম কতটা করেন\nকতটা মদ্যপান করেন\nএসব অসংক্রামক রোগ- যার মধ্যে রয়েছে হৃদরোগ, স্ট্রোক, ক্যান্সার, ডায়াবেটিস এবং ফুসফুসের ব্যাধির কারণে বিশ্বের প্রতি দশজনের মধ্যে সাতজনের মৃত্যু ঘটছে, যা যুক্তরাজ্যের মোট মৃত্যুর প্রায় ৯০ শতাংশ।\nসামাজিক সম্পর্ক আমাদের আচরণ এবং মেজাজের ওপর প্রভাব ফেলতে পারে।\nএতে অবাক হওয়ার কিছু নেই যে, কিশোরদের মধ্যে ধূমপান করার চেষ্টা বেশ জনপ্রিয় একটা ব্যাপার। বিশেষ করে বয়ঃসন্ধিকালে কিশোররা ধূমপান করার চেষ্টা করে এবং একজনকে দেখে আরেকজন প্রভাবিত হয়।\nআবার কোন তরুণ-তরুণীর বন্ধুর মন খারাপ থাকলে, তারও তখন মনখারাপ হয়, যা বিপরীতভাবেও ঘটে।\nএটা ঠিক বিষণ্ণতা নয়। সম্পর্কের কারণে বিষণ্ণতা ছড়িয়ে পড়ার ঘটনা দেখা যায়নি। কিন্তু মন খারাপের ফলে কিশোর-কিশোরীদের জীবনযাপনের ওপর প্রভাব পড়ে এবং অনেক সময় সেটা থেকে বিষণ্ণতার মতো রোগের সৃষ্টি হতে পারে।\nআবেগের সংক্রমণের ব্যাপারটি গবেষণা দ্বারা প্রতিষ্ঠিত হয়েছে। বিতর্কিত ওই গবেষণা গোপনে সাত লাখ ফেসবুক ব্যবহারকারীর ওপর চালানো হয়।\nব্যবহারকারীর নিউজ ফিডে কী দেখা যাবে, তা ওই গবেষণায় বিশেষভাবে ফিল্টার করা হয়। এরপর একটি অ্যালগরিদমের সাহায্যে ফেসবুক বন্ধুদের সংশ্লিষ্ট পোস্টগুলো তুলে ধরা হয়।\nপাশাপাশি দুইটি গবেষণা চালানো হয়। একটিতে ব্যবহারকারীদের নিউজ ফিডে ইতিবাচক পোস্ট কমিয়ে দেয়া হয়, আরেকটিতে নিউজ ফিডে নেতিবাচক পোস্ট কমিয়ে দেয়া হয়।\nযে ফেসবুক ব্যবহারকারীরা ইতিবাচক পোস্ট দেখতে পেয়েছেন, তারা নিজেরাও বেশি করে ইতিবাচক পোস্ট দিয়েছেন। আর যারা নেতিবাচক পোস্ট দেখেছেন, তারা করেছেন ঠিক উল্টোটা।\nগবেষণার উপসংহারে বলা হয়েছে, সামনাসামনি দেখা না হলেও বা শারীরিক কোন সংস্রব না থাকলেও, মানুষের আবেগ সামাজিক যোগাযোগ নেটওয়ার্কের মাধ্যমে সংক্রমিত হতে পারে।\nতবে সামাজিক নেটওয়ার্কের ওপর চালানো এই গবেষণার সমালোচনা করে বলা হয় যে, আমরা সেসব মানুষের সঙ্গেই বন্ধুত্ব করি, আমাদের সঙ্গে যাদের একই রকমের বৈশিষ্ট্য মেলে অথবা আমরা একই পরিবেশে থাকি। কিন্তু আরো অনেক গবেষণায় এই থিওরি গ্রহণ করা হয়েছে, যাকে বলা হয় সামাজিক রোগ সংক্রমণ।\nপরীক্ষায় ফেল করে শিশুরা আত্মহত্যা কেন করে?\nআমরা যদি বন্ধু বা পরিবারের সদস্যদের আচরণ নকল করি, তাহলে কীভাবে সেটা ভালো কাজে লাগাতে পারি?\nশুকনো জানুয়ারি এবং ভেগানুয়ারি - যার মাধ্যমে মানুষজনকে মদ্যপান ছেড়ে দেয়া অথবা নিরামিষ আহারী হয়ে ওঠার পরামর্শ দেয়া হয়- হচ্ছে স্বাস্থ্যের প্রতি গুরুত্ব দেয়ার বিশেষ দুইটা উদাহরণ।\nস্টপোবার- যার মাধ্যমে ইংল্যান্ডে মানুষজনকে অক্টোবর মাসে ধূমপান ছাড়ার জন্য উৎসাহ দেয়া হয়- হচ্ছে আরেকটি উদাহরণ যে সম্মিলিতভাবে জীবনযাপনে পরিবর্তন আনা সম্ভব।\nসামাজিক নেটওয়ার্কের মাধ্যমে আচরণের বিস্তারের ওপর ভিত্তি করে নেয়া এসব উদ্যোগ ২০১২ সাল থেকে ব্যাপক সাফল্য পেয়েছে।\nধারণা করা হয়, এর ফলে দশ লাখের বেশি মানুষ নেতিবাচক অভ্যাস থেকে বেরিয়ে আসতে পেরেছেন। ফলে বুঝতে পারা যায়, একটি ছোট কিন্তু ব্যাপক উদ্যোগ যা করতে পারে, সারা বছর ধরে একজনকে বার্তা পাঠিয়েও তা করা যায় না।\nযদিও স্টপোবার সফলতা পেয়েছে, কিন্তু স্বাস্থ্য বিষয়ে বড় ধরণের প্রচারণাও সবার ক্ষেত্রে সফল হয় না।\nপ্রচলিত স্বাস্থ্য বার্তা স্বাস্থ্যের ক্ষেত্রে প্রভেদ আরো বড় করে তুলতে পারে, কারণ যেসব পরামর্শ দেয়া হয়, সেগুলো সবাই নিতে পারেন না।\nঅনেক সময় শুধুমাত্র সুস্বাস্থ্যের মানুষের ওপর এটা কাজ করে - যারা সবসময় নিজের স্বাস্থ্যের প্রতি গুরুত্ব দেন এবং যাদের শিক্ষা, অর্থ ও সামাজিক সহায়তা রয়েছে।\nকিন্তু যারা স্বাস্থ্য সচেতন নন, তারাও যাদের সঙ্গে নিয়মিত মেশেন, তাদের আচরণে ফলে এ ব্যাপারে সচেতন হয়ে উঠতে পারেন।\nগবেষকরা বলছেন, আমরা যদি পুরো জনগোষ্ঠীর স্বাস্থ্যের উন্নতি ঘটাতে চাই, তাহলে সামাজিক সম্পর্কের এসব প্রভাবশালী ব্যক্তিদের লক্ষ্য করতে হবে, যারা তাদের অভিজ্ঞতার বিস্তার ঘটাতে পারেন, অনেক মানুষের সঙ্গে মিশতে পারেন এবং যাদের অন্যরা পছন্দ করে।\nকীভাবে আচরণের বিস্তার হয়, এ নিয়ে আরো গবেষণা করলে সেটা সরকারের জন্য সহায়ক হয়ে উঠতে পারে, যা হয়তো অসংক্রামক রোগের বিস্তার ঠেকাতেও ভূমিকা রাখবে।\nare friend affecting your health


ট্রেডারদের জন্য ইন্সটাফরেক্স ভিডিও কোর্স - বৈদেশিক মুদ্রার কৌশল নিবন্ধ\nমে 11, 2019 কম স্প্রেড ব্রোকার লেখক ইমরান রডরিগুয়েজ 92440 দর্শকরা\nতারা ট্রেডারদের জন্য ইন্সটাফরেক্স ভিডিও কোর্স 40 সেন্ট গ্রহণ করে কারণ তারা বাণিজ্য গোষ্ঠী দ্বারা সরবরাহিত হয়েছিল এবং সেই অর্থটি ব্যাঙ্ককে মুনাফা বাড়ানোর জন্য ব্যবহার করেছিল, প্রকৃত মুখ মূল্যের চেয়েও বেশি। এটি তাদের নোট ভাঙ্গার এবং তাদের অভ্যন্তরীণ বিনিয়োগ থেকে অতিরিক্ত লাভ করতে ক্ষমতা দিয়ে ছেড়ে দেয়।\nবর্তমান মজুরি না গড় বেশী সংবাদপত্রে প্রকাশ এবং টেলিভিশনে বর্ণনা, কিন্তু প্রকৃত মজুরি এর "কারখানা", হাউজিং সমস্যার অধিগ্রহণ দিয়ে নির্দিষ্ট অনেক বেশি হতে পারে। এবং আবার এটা দেখা যাচ্ছে যে যারা তাদের মাথা তাদের নিজস্ব ছাদ থাকতে চান - টাকা চাই. এরপরেই তিনি তাঁর প্রশ্নবান ছুঁড়ে দেন বিজেপির দিকে, “মমতা ব্যানার্জী উন্নয়ন করেনি! আর ওরা এসে উন্নয়ন করবে! জিজ্ঞেস করুন বিশ্বভারতীতে একটা রাস্তা করতে টাকা দিয়েছে? বিশ্বভারতী সেন্ট্রাল ইউনিভার্সিটি, একটা রাস্তা করতে টাকা দিয়েছে? বিশ্বভারতী জন্য ক কোটি টাকা বরাদ্দ করেছে? আর আমি তো আপনাদের বললাম এখানে বিশ্ববিদ্যালয় তৈরি করার জন্য কত কোটি টাকা বরাদ্দ করেছে। আমি তো আপনাদের কয়েক হাজার কোটি টাকার হিসেব দিলাম। তৃণমূল কংগ্রেস কি করেছে। নরেন্দ্র মোদী আর বিজেপি কি করেছো?”\nট্রেডারদের জন্য ইন্সটাফরেক্স ভিডিও কোর্স - রিলেটিভ ভোলাটিলিটি ইনডেক্স- আরভিআই\nআপনি যে ইলেকট্রনিক্সটি কিনছেন সেটি বাজারে নতুন বছর না হওয়া পর্যন্ত, ওয়ারেন্টি প্রয়োজন না-বিশেষ করে যদি আপনি ক্রেডিট কার্ড দিয়ে অর্থ প্রদান করেন তবে পভিনি বলে। আমেরিকান এক্সপ্রেস, ভিসা, মাস্টার কার্ড এবং আবিষ্কারের বেশীরভাগ কার্ড নির্মাতার ওয়ারেন্টি এক বা একগুণ বা দ্বিগুণ যুক্ত করে। উদাহরণস্বরূপ, পভিনি বলে যে প্লাজমা বা এইচডি টিভিগুলির ট্রেডারদের জন্য ইন্সটাফরেক্স ভিডিও কোর্স জন্য তারা প্রথমবারের মতো বেরিয়ে আসার বছরটি ঠিক আছে কারণ নির্মাতাদের "বাগগুলি কাজ করার এক বছর" ছিল না। এই উইন্ডো থেকে আপনার প্রয়োজনীয় বিকল্প বেছে নিন\nএখন প্রশ্ন আসতে পারে যে আমি টাকা কিভাবে পাচ্ছি আমাকে তো উল্টো টাকা দিতে হবে কিছু কিনলে। আপনাকে জানিয়ে দিচ্ছি যে, আপনাকে এমন কিছু কিনতে হবে না যা আপনার প্রয়োজনের বাইরে। এ ধরনের অ্যাপে বেশিরভাগ এমন পণ্যই কিনতে হয় ট্রেডারদের জন্য ইন্সটাফরেক্স ভিডিও কোর্স যা আমাদের দৈনন্দিন জীবনে প্রয়োজন হয়ে থাকে এবং তা আমরা কোন দোকান থেকে ক্রয় করেই থাকি। আবার যদি বাজারে গিয়ে সেটি কেনার প্রয়োজন পড়ে তাহলে পণ্যের দামের সাথে যাতায়াত খরচও যোগ হবে। এক্ষেত্রে আপনি যদি দোকান বা বাজারে না যেয়ে উক্ত অ্যাপ থেকে পণ্যটি ক্রয় করেন তাহলে আপনি কিছু বাড়তি ইনকাম করতে পারবেন। অবাক হলেন রাজা। এই লোক কেবল মাত্র শষ্য চায়!\nগরমের স্কেলের উপর নির্ভর করে, গরম বয়লারগুলি স্থানীয় (পৃথক), গোষ্ঠী এবং জেলাগুলির মধ্যে ভাগ করা হয়। বাস্তব সংযোগ গতি নিম্নলিখিত হিসাবে চেক করার পরামর্শ দেওয়া হয়। সবচেয়ে নির্ভরযোগ্য উপায় আরো নির্ভরযোগ্য ফলাফলের জন্য - আপনার ISP এর ওয়েবসাইট থেকে একটি ফাইল ডাউনলোডের গতি পরিমাপ করুন।\nবাচ্চারা যদি আপনার জিনিস না হয়, তাহলে ক্যানিনগুলি … অন্য মানুষের কুকুরের যত্ন নেওয়া বড় ব্যবসা। মনে করুন যে একজন শিক্ষার্থী হিসাবে আপনি দিনে দিনে বিনামূল্যে থাকতে পারবেন যখন অন্যরা কর্মক্ষেত্রে কাজ করে এবং বাড়ীতে তাদের পোষা প্রাণীদের সম্পর্কে চিন্তিত। আরেকটি পয়েন্ট: সংখ্যাগরিষ্ঠ বিশ্বাস সারস পুরস্কৃত Satoshi - ন্যূনতম অবিভাজ্য একক Bitcoin (বিটিসি)। সেন্ট, অথবা সেন্ট ভালো কিছু। 1 Satoshi 0,00000001 বিটিসি হয়।\nদ্য সিনিয়র সেনেটর লিখেছেন, "রাষ্ট্রপতি ট্রামের নির্বোধ, অহংকার, মিথ্যা সমতা এবং স্বৈরতন্ত্রের প্রতি সহানুভূতির দ্বারা ক্ষতিগ্রস্থ করা ক্ষতির হিসাব করা কঠিন।" সেনেটর ও রাষ্ট্রপতি প্রার্থী এমি ক্লোবছর জন ম্যাককেইনের রাষ্ট্রপতির অসম্মতি সম্পর্কে বক্তব্য রাখেন . ইতিমধ্যে পরীক্ষিত দালালের একটি প্রস্তুত রেটিং আছে, যার ফলে উপার্জন উপর মনোযোগ নিবদ্ধ করা সম্ভব\nফরেক্স, সিএফডি এবং ফিউচার ট্রেডিং সংকেত - মিটিং লাইনস\nএই উদাহরণে BinStorage লোড এবং স্টোরে ফাংশন ব্যবহার করা হয়। STEP 10. ওই টেবটা ক্লোক করার পর আগের পেজ ট্রেডারদের জন্য ইন্সটাফরেক্স ভিডিও কোর্স যেখানে “Proceed to Advertisers Website” দিয়ে ছিলেন সেখানে এখন লেখা থাকবে “View another ad” এটাতে ক্লিক করুন।\nযদি কোনও আর্গুমেন্ট হিসাবে একটি পাঠ্য প্রবেশ করা হয়, তবে আপনাকে এটি অবশ্যই দ্বি উদ্ধৃতিতে আবদ্ধ করতে হবে: অন্যথায় এক্সেল একটি ভুল মূল্য ফেরত দেবে। কি আপনার গ্রাহকদের উদ্দীপ্তও আজ? তারা ছয় মাস পরে তোমার পন্যের ব্যাপারে আগ্রহী হবে? বিজ্ঞাপন সাফল্য মূলত মৌসুম বিষয় জনপ্রিয়তা এবং প্রবণতা দ্রুত প্রতিক্রিয়া ক্ষমতা উপর নির্ভর করে। "ঢেউ ক্যাচ" আপনি বিনামূল্যে সেবা Google Trends এর ব্যবহার করতে পারেন। এই পোস্টে, আমি বিস্তারিতভাবে বর্ণনা তার বৈশিষ্ট্য এবং সরঞ্জাম।\nতারপর Add New Deposit Address এ ক্লিক করলেই আপনার Bitcoin Address রেডি হয়ে গেল…\nমন্ত্রী আরও বলছেন, ব্রিটেন-আমেরিকাসহ দুনিয়ার অন্তত ষাটটি দেশে ইতিমধ্যেই এধরনের আইন আছে।\nএই গবেষণায় হাজার হাজার আমেরিকান প্রাপ্তবয়স্কদের কাছ থেকে সংগৃহীত জাতীয় প্রতিনিধিত্বকারী জেনারেল সোশ্যাল সার্ভে প্যানেল তথ্য ব্যবহার করা হয়। উত্তরদাতাদের তাদের পর্নোগ্রাফি ব্যবহার এবং বৈবাহিক অবস্থা সম্পর্কে তিনবার সাক্ষাত্কার দেওয়া হয়েছিল - প্রতি দুই বছর 2006-2010, 2008-2012, বা 2010-2014 থেকে প্রতি দুই বছর। উদ্ধৃতাংশ। ইউরোপ, এশীয়-প্রশান্ত মহাসাগর এবং উত্তর আমেরিকায় বিশ্বব্যাপী Smagall পণ্য ট্রেডারদের জন্য ইন্সটাফরেক্স ভিডিও কোর্স বিক্রি করা হয়েছিল।


আহছানিয়া মিশন ক্যান্সার হাসপাতাল লটারিতে বিজয়ী যারা – দৈনিক মাথাভাঙ্গা\nস্টাফ রিপোর্টার: আহ্ছানিয়া মিশন ক্যান্সার অ্যান্ড জেনারেল হসপিটালের লটারির ড্র সম্পন্ন হয়েছে। গতকাল শনিবার ধানমন্ডিস্থ আহ্ছানিয়া মিশনের প্রধান কার্যালয়ে এই ড্র অনুষ্ঠিত হয়। পুরস্কারের জন্য নির্ধারিত মোট ৮ শ্রেণির (১ম হতে ৮ম পর্যন্ত) পুরস্কারের মধ্যে ৪র্থ হতে ৮ম পর্যন্ত পুরস্কার সকল সিরিজের টিকেটের জন্য প্রযোজ্য হবে।\nউল্লেখ্য, গত ৯ এপ্রিল ২০১৪ প্রধানমন্ত্রী শেখ হাসিনা আহ্ছানিয়া মিশন ক্যান্সার হাসপাতালের প্রাথমিকভাবে চিকিৎসা কাজের উদ্বোধন করেন। ১৫ তলা বিশিষ্ট এই ক্যান্সার হাসপাতালটি সম্পুর্ণরূপে চালু করার জন্য আরো অর্থের প্রয়োজন। সে লক্ষে আহ্ছানিয়া মিশন ক্যান্সার হাসপাতালের তহবিল গঠনের জন্য ১৪ জানুয়ারি ২০১৮ থেকে চতুর্থবারের মতো সরকার অনুমোদিত আহ্ছানিয়া মিশন ক্যান্সার হাসপাতাল লটারি-২০১৮-এর টিকেট বিক্রির কার্যক্রম শুরু হয়।\nআগামী ৩০ দিনের মধ্যে পুরস্কারের জন্য বিজয়ীর নাম, ঠিকানা, সত্যায়িত ছবি ও টিকেটসহ লিখিত দাবি লটারি পরিচালনা কমিটির নিকট দাখিল করতে হবে। ডাকযোগে প্রেরিত টিকেট অপ্রাপ্তির জন্য লটারি পরিচালনা কমিটি দায়ী থাকবে না।\nঅনুষ্ঠানে উপস্থিত ছিলেন লটারি পরিচালনা কমিটির আহ্বায়ক ঢাকা বিভাগের অতিরিক্ত বিভাগীয় কমিশনার (সার্বিক) মোহাম্মদ মুনির হোসেন। সদস্য সচিব ছিলেন অর্থ বিভাগের যুগ্ম সচিব (প্রশাসন) মো. নজরুল ইসলাম। আরো উপস্থিত ছিলেন বাংলাদেশ ব্যাংকের জিএম মো. মাছুম পাটোয়ারী, অভ্যন্তরীণ সম্পদ বিভাগের উপ সচিব (স্ট্যাম্প) ডা. মো. হামিদুল হক, ঢাকা আহছানিয়া মিশনের সাধারণ সম্পাদক ড. এসএম খলিলুর রহমান, উপ পরিচালক (প্রশাসন) আনোয়ার হোসেন চৌধুরীসহ বাংলাদেশ ব্যাংকের একটি দল।\nনির্মল ভালোবাসা ও আর ফুলেল শুভেচ্ছায় সিক্ত হলেন সাংবাদিক নেতৃবৃন্দ


বাংলা সাহিত্যে কবি নজরুল স্বপ্রতিভায় চির সমুজ্জ্বল – www.boishakhinews24.com\nএহসান বিন মুজাহির: বাংলা সাহিত্যের নির্ভীক কলমযোদ্ধা জাতীয় কবি কাজী নজরুল ইসলামের আজ ৪৪তম মৃত্যুবার্ষিকী। ১৯৭৬ সালের ২৭ আগস্ট (১৩৮৩ বঙ্গাব্দের ১২ই ভাদ্র) ঢাকার তৎকালীন পিজি হাসপাতালে (বর্তমানে বঙ্গবন্ধু শেখ মুজিব মেডিকেল বিশ্ববিদ্যালয়) শেষ নিঃশ্বাস ত্যাগ করেন।\nচেতনা, জাগরণ, দ্রোহ, প্রেম, সাম্য, মানবতা ও শোষিত মানুষের মুক্তির বার্তা নিয়ে আসা মানবতাবাদী কবি কাজী নজরুল ইসলাম বহুমুখী প্রতিভার অধিকারী এক বিরল সাহিত্যব্যক্তিত্ব।\nজাতীয় কবি কাজী নজরুল ইসলাম ১৩০৬ সালের ১১ জ্যৈষ্ঠ (১৮৯৯ সালের ২৫ মে) পশ্চিমবঙ্গের বর্ধমান জেলার চুরুলিয়া গ্রামে জন্মগ্রহণ করেন। তার ডাক নাম ‘দুখু মিয়া’। পিতার নাম কাজী ফকির আহমেদ ও মা জাহেদা খাতুন।\nবাংলা সাহিত্য জগতে জাতীয় কবি কাজী নজরুল ইসলাম অনন্য বৈশিষ্ট্যের অধিকারী। মৌলিক কাব্য-প্রতিভার ছাপ রেখে গেছেন বলেই এখনো তিনি যুগ প্রবর্তক কবি হিসেবে স্বীকৃত। তিনি বাংলা ভাষা ও সাহিত্যকে শুধু উন্নত ও সমৃদ্ধই করেননি, বিশ্বদরবারে পরিচিত ও প্রতিষ্ঠিতও করেছেন।\nবিদ্রোহী কবি বলে সমধিক খ্যাত কবি নজরুল ইসলামের মরমি কবিতা, অসংখ্য গজল, গান, হামদ-নাত আজও পাঠক-শ্রোতাকে সমভাবে আপ্লুত করে রাখে। বিদ্রোহী কবি কাজী নজরুল যে বিশাল সাহিত্য ভান্ডার রচনা করেছেন, তার তুলনা বিরল। তিনি যে কত বড় কবি ও সাহিত্যিক ছিলেন, তা বলে শেষ করা যাবে না। জাতীয় কবি, নিপীড়িত মানুষের কবি, তারুণ্যের কবি কাজী নজরুল মূলত একজন কবি হলেও সাহিত্যের সবস্তরে ছিলেন সিদ্ধহস্ত।\nনজরুল শুধু শিল্পী-সুরকার, গীতিকার, কবি, উপন্যাসিক, প্রাবন্ধিক, শিশুসাহিত্যিক, সম্পাদক ও আপসহীন সৈনিকই নন। তিনি ছিলেন সেকালের শক্তিধর এক কলমযোদ্ধা। তার লিখনীতে ফুটে ওঠেছে বিদ্রোহী মানুষের চাওয়া-পাওয়া। কবি তার ক্ষুরধার লিখনীর মাধ্যমে অন্যায়, জুলুম ও অত্যাচারের বিরুদ্ধে প্রতিবাদ গড়ে তোলেন; যা ভারতবর্ষে ব্রিটিশ ঔপনিবেশিক শক্তি ও তাদের অন্যায় ও অত্যাচারের বিরুদ্ধে ছিল বজ্রের ন্যায় কঠিন, ‘হিরার’ চেয়ে ধারালো। তিনি সর্বপ্রথম এই উপমহাদেশের মজলুম মানুষকে সরাসরি ব্রিটিশের বিরুদ্ধে রুখে দাঁড়ানোর প্রত্যয় ব্যক্ত করেছিলেন। কলমযুদ্ধে অবতীর্ণ হওয়ার আহ্বান জানিয়েছিলেন। দৃপ্তকণ্ঠে তিনিই সর্বপ্রথম বাঙালি কলমসৈনিক যিনি উচ্চারণ করেছিলেন, ‘কারার ঐ লোহ কপাট/ভেঙে ফেল কর রে লোপাট/রক্ত জমাট/শিকল পূজায় পাষাণ বেদি/ওড়েও তরুণ ঈশান/বাজা তোর প্রলয় বিষাণ/ধ্বংস নিশান/উড়ুক প্রাচীর/প্রাচীর ভেদি। তিনিই পরাধীনতার শিকল ভেঙে স্বাধীনতার স্বপ্ন দেখিয়েছেন জাতিকে। তার জাগরণী ও বিদ্রোহী কবিতা, লাথি মার ভাঙরে তালা/যত সব বন্দি-শালায়/আগুন জ্বালা ফেল উপাড়ি। ‘এই শিকল পরা ছল মোদের এই শিকল পরা ছল/এই শিকল পরেই শিকল তোদের করব রে বিকল’। বল বীর, চির উন্নত মম শির। বা মহাবিদ্রোহী রণক্লান্ত/আমি সেই দিন হবো শান্ত, এমন সাহসী কাব্য লেখনীর মাধ্যমে এ দেশবাসীকে জাগিয়েছেন।\nপরাধীনতা, শোষণের কবল থেকে জাতিকে প্রথম স্বাধীন ও মুক্ত হওয়ার ডাক দিয়েছিলেন কবি কাজী নজরুল ইসলাম। তিনি প্রত্যয়ী ও বলিষ্ঠ লেখনীর মাধ্যমে মানুষকে মুক্তিসংগ্রামে অনুপ্রাণিত করেছেন, জাগ্রত করেছেন জাতীয়তাবোধ। তার কলম শাসকের অস্ত্রের চেয়ে বেশি শক্তিমান ছিল। এসব কারণেই তিনি বাংলা সাহিত্যে কবি নজরুল স্বপ্রতিভায় চির সমুজ্জ্বল।\nকবিতা, গল্প, উপন্যাস, ছোটগল্প ও গান-গজল সব শাখাতেই বিচরণ ছিল কাজী নজরুল ইসলামের। কেবল গানই সৃষ্টি করেছেন চার হাজারের কাছাকাছি। এত গান পৃথিবীতে আর কোনো কবি-গীতিকার লিখেছেন বলে জানা নেই।\nগান ছাড়াও রয়েছে তার অজস্র ছড়া-কবিতা। লিখেছেন বেশ কিছু ছোটগল্প ও উপন্যাস। লেখালেখির পাশাপাশি সুর সৃষ্টি ও সংগীত পরিচালনাও করেছেন তিনি। এমনকি চলচ্চিত্র পরিচালক, সুরকার, গায়ক ও অভিনেতা হিসেবেও কাজ করেছেন তিনি। নবযুগ, অর্থ সাপ্তাহিক, ধূমকেতু, লাঙল ইত্যাদি পত্রিকার সম্পাদনার দায়িত্বও পালন করেছেন। তিনি ছিলেন তৎকালীন জামানার কাঁটাভরা দুর্গম পথের এক নির্ভীক সাংবাদিকও। তিনি বড়দের জন্য লিখেছেন অনেক অনেক প্রবন্ধ-গল্প ও কবিতা। তাই বলে নজরুল ছোটদের ভুলে থাকেননি। নজরুল ছোটদের জন্য রেখে গেছেন শিশুসাহিত্যের এক সুবিশাল ভান্ডার।\nকবি কাজী নজরুল ইসলামের সাহিত্যজীবন মাত্র ২৩ বছর হলেও সাহিত্যজীবন অত্যন্ত সমৃদ্ধ। কবিতা, সংগীত, ছোটগল্প, প্রবন্ধ, উপন্যাস, নাটকসহ সব কিছু মিলিয়ে তার রচনা সংখ্যা অনেক। তার প্রথম প্রকাশিত রচনা মুক্তি (১৩২৬) বঙ্গীয় মুসলমান সাহিত্য পত্রিকায় শ্রাবণ সংখ্যায়। তিনটি ছিল কবিতা। প্রথম প্রবন্ধ ‘তুর্ক মহিলার ঘোমটা খোলা’ প্রকাশিত হয় ‘সওগাতে’ ১৩২৬ সালে, কার্তিক সংখ্যায়। ছাপার হরফে আত্মপ্রকাশ ১৯১৯ সালে। ‘বিদ্রোহী’ কবিতা লেখা হয় ১৯২১ সালের ডিসেম্বরে প্রকাশিত হয় ১৯২২ সালের জানুয়ারিতে। প্রথম গদ্য প্রবন্ধ ‘যুগবাণী’ (১৯২২)। প্রথম কবিতা গ্রন্থ ‘অগ্নিবীণা’ (১৯২২)।\n২৩ বছরের শিল্পজীবনে নজরুল লিখেন ২২টি কবিতা গ্রন্থ, ৩টি কাব্যানুবাদ, দুটি কিশোর কাব্য, তিনটি উপন্যাস, তিনটি গল্পগ্রন্থ, তিনটি নাটক, দুটি কিশোর নাটিকা, পাঁচটি প্রবন্ধ গ্রন্থ, ১৪টি সংগীত গ্রন্থ। (আবদুল মান্নান সৈয়দ-নজরুল ইসলাম কবি ও কবিতা, নজরুল একাডেমি ঢাকা-প্রথম প্রকাশ ২৯ আগস্ট ১৯৭৭)।\nবড় দুঃখের বিষয় হলো যে, নজরুল একজন মানবতাদী কবি, যিনি সাধারণ মানুষের জন্য লিখেছেন, মানবতার গান গেয়েছেন, স্বাধীনতার সংগ্রাম করেছেন। কবি নজরুল ইসলামকে জাতীয় কবি হিসেবে ঘোষণা করা হয়েছে সত্য, কিন্তু আমরা আজ তাকে মূল্যায়ন করতে ব্যর্থ হয়েছি। নজরুলকে উচ্চাসনে বসিয়ে দিয়ে তার থেকে মই কেড়ে নিয়েছি। নজরুল যে বিদ্রোহের গান গেয়েছিলেন, সেই বিদ্রোহ আজ রহিত হয়ে গেছে! বাঙালি মুসলমান আজ নির্জীব-অসার। ঢাকা বিশ্ববিদ্যালয়ের সিলেবাসে নজরুলের অবস্থান দেখলে মনে হবে যে, বাংলার সবচেয়ে অপ্রসিদ্ধ কবি!\nনজরুল নিভু নিভু আলোয় কোনো মতে টিকে আছেন। পাবলিক বিশ্ববিদ্যালয়ের যেখানে বাংলা বিভাগ রয়েছে, সেখানে নজরুল সাহিত্য থেকে স্বল্প পরিসরে কবি নজরুলকে পাঠ্যসূচির অন্তর্ভুক্ত করা হয়েছে। আমাদের দেশে নজরুল অনুশীলন অত্যধিক মাত্রায় কম হচ্ছে। নজরুল ইনস্টিটিউট নজরুলচর্চায় যে অবদান রাখছে, তাও খুব সামান্য। বাংলা একাডেমিও উল্লেখযোগ্য কোনো অবদান রাখছে না। জাতীয় পর্যায়ে নজরুলচর্চা আমাদের দেশে হচ্ছেই না বললেই চলে। আমরা তাকে চেতনায় ধারণ করতে ব্যর্থ হয়েছি। কবি নজরুল ইসলামের মূল্যায়ন অন্য সব কবির চেয়ে ভিন্নমাত্রায় বেশি হওয়া জরুরি ছিল। কিন্তু হচ্ছে এর বিপরীত।\nঅন্যান্য কবির জন্ম এবং মৃত্যুবার্ষিকীতে যেভাবে বর্ণিল বিভিন্ন অনুষ্ঠানমালা ও নানা আয়োজন করা হয়, বাংলাদেশের জাতীয় কবি নজরুল ইসলামের বেলায় এমনটি চোখে পড়ে না। তাইতো কবি কাজী নজরুল ইসলামের নাতনি খিলখিল কাজী দুঃখভরা কণ্ঠে বলেছেন, ‘জাতীয় কবি কাজী নজরুল ইসলামের চর্চা শুধু জন্ম ও মৃত্যুবার্ষিকীতেই সীমাবদ্ধ। এই দুটি দিন ছাড়া কবিকে সেইভাবে চর্চা বা স্মরণ করা হয় না।\nযা সত্যিই কিন্তু দুঃখজনক। অথচ বাংলা সাহিত্যে-সংস্কৃতি, দেশপ্রেম, আন্দোলনসহ কোনো দিকে থেকেই নজরুলের ভূমিকা ছোট করে দেখার কোনো সুযোগ নেই। তিনি চিরকাল শোষিত-নির্যাতিত মানুষের পক্ষে কাজ করেছেন। বাংলা সাহিত্য ও সংগীত জগতে তিনি নিয়ে এসেছেন সৃষ্টি সুখের উল্লাস।\nজাতীয় কবিকে স্বল্প মূল্যায়ন অতি দুঃখজনক! ইসলামী চেতনা ও আদর্শকে বিসর্জন দিতে না পারায় কবি নজরুল রয়ে গেলেন বাঙালি সমাজে অবহেলিত। জাতীয় কবির প্রতি অবজ্ঞা এবং অবহেলার অবসান চান নজরুল ভক্তসহ সুধীমহল।\nকবি নজরুলের কবিতা ও গান-গজল আমাদের সংস্কৃতির চিরসম্পদ। তার দেশত্মবোধক কবিতাগুলো লাখ লাখ মানুষকে উদ্বুদ্ধ করেছে এবং অনুপ্রাণিত করেছে বীরত্বপূর্ণ ও নিঃস্বার্থ কাজে আত্মনিয়োগ করতে। আমরা যদি নজরুলের জীবন ও সাহিত্য থেকে এই আদর্শটুকু গ্রহণ করতে পারি, তাহলে তার আত্মা কিছুটা হলেও শান্তি পাবে এবং সমাজ অনেকখানি স্বচ্ছতার দিকে এগিয়ে যাবে। নজরুল সাহিত্যকে বর্তমান প্রজন্ম ও আগামী প্রজন্মের সামনে উপস্থাপন করা আমাদের ওপর অপরিহার্য কর্তব্য।\nবাংলা সাহিত্যে মুসলিম সাহিত্যিক হিসেবে কাজী নজরুল ইসলামের অবদান অনস্বীকার্য। মুসলিম জাতির ইতিহাস-ঐতিহ্য, সভ্যতা-সংস্কৃতি ফিরে পেতে হলে কবি নজরুলকে জানতে হবে এবং সর্বস্তরে নজরুলচর্চা ছড়িয়ে দিতে হবে। জাতীয় কবি নজরুল তাঁর বিরল প্রতিভা গুণে অবিস্মরণীয় হয়ে আছেন এবং যুগ যুগ ধরে আমাদের কাছে চিরস্মরণীয় হয়ে থাকবেন।\n« পঞ্চগড়ে মাল্টা চাষের সাফল্যে কৃষকের মুখে হাসি (Previous News)\n(Next News) বেলারুশ সংকট ও এর ভবিষ্যৎ »